
Isabela Vasiliu-Scraba, Martiriul Sfântului Arsenie Boca, un adevăr 
ascuns la Centenarul sărbătorit la M-rea Brâncoveanu de la 
Sâmbăta de Sus 


Sursa: https://isabelavs2.wordpress.com/parintele-arsenie-boca/ 
isabelavs-martiriul 7-boca/ 


Motto: “Temându-se de puternica înrâurire a lui lisus asupra 
poporului, fariseii căutau [după vindecarea mutului îndrăcit], 
prin orice mijloace, să răcească entuziasmul și chiar să-l 
micșoreze pe lisus în faţa lor. Căci de ar lăsa curs liber 
acestor inimi și gândiri entuziaste, ei și-ar pierde conducerea 
spirituală a poporului. Se înţelege că, în dorinţa fariseilor de 
a-și păstra autoritatea, orice cale era bună pentru a-și 
îndeplini scopul, chiar și cea mai nedreaptă.” (Olga 
Greceanu, Meditaţii la Evanghelii, 2010, p. 107). 


REZUMAT DE IDEI : Mistificări istoriografice. Un scaun episcopal 
neocupat de „ctitorul de frunte al Filocaliei”. Cum să împiedici 
intelectualii şi cohortele de tărani să-l aculte pe Sfântul de la 
Sâmbăta care „predica dumnezeiește”. Rectitorirea Mănăstirii 
Prislop a urmat rectitoririi Mânăstirii Brâncoveanu. Lagăre și 
închisori de exterminare unde a pătimit Starețul de la Sâmbăta si 
apoi de la Prislop. Dresaţii învățământului post-comunist și 
stupefianta lor credulitate. Părintele Arsenie Boca își vedea 
propriile suferinţe viitoare. Securitatea sovietică nu l-a gasit 
vinovat. Mărturia unui elev trecut prin „Moara lui Kalușek”. 
Minciuni securiste văzute de cercetătorii de azi ca adevăr revelat. 
Lățirea minciunii în spusele călugărului Teofil Pârâian. Paradigma 
„Arsenie Boca - Părăian” după modelul Eliade -Culian'” si Noica - 
Liicean” de promovare a „înlocuitorilor”. Uciderea în anii '80 a unui 
preot polonez asemănătoare cu schingiuirea Părintelui Arsenie 
Boca la 79 de ani. Mărturii în răspăr cu istoria prefabricată în 
arhivele Securității și difuzată prin pangare, prin librării și prin 
internet de cercetători precum A.N. Petcu, G. Enache, V. Manea, F. 
Bichir etc. 


Spusă de un călugăr bătrân (Pantelimon Munteanu 
înregistrat în 2007 la Mănăstirea Ghighiu) care avea mare 
evlavie la faimosul stareţ de la Sâmbăta de Sus), povestea 
morţii martirice a ieromonahului Arsenie Boca am putut-o citi 
în vara anului 2010 pe scribd (paginile 7 si 8 din 
documentul : Pe urmele unui sfânt : Arsenie Boca, 74 de 
pagini, postat pe Apr., 29, 2009 de 
utilizatorul tileavitali4761 ; https://www.scribd.com/docume 
nt/14759732/Despre-Parintele-Arsenie-Boca ; același 


document de 74 de pagini se poate citi din noiembrie 2012 și 


pe pagina de 

internet, https://invitatielaortodoxie.files.wordpress.com/2012 
[11/pe-urmele-unui-sfant-despre-parintele-arsenie-boca.pdf ). 
În mod curios, în nici unul dintre cele trei volume ale 
Părintelui Arsenie Boca îngrijite între 2004 și 2008 de P.S. 
Daniil Stoenescu (Cărarea împărăției, Deva, 2004 şi 2006; “Cuvinte 
vii”, Deva, 2006; Biserica de la Drăgănescu -“Capela Sixtină” a ortodoxiei 
româneşti, Deva, 2005), nici în volumul “Episcop Daniil - 
Părintele Arsenie” (Deva, 2008, cuprinzând si manuscrise inedite de la 
Sinaia) nu este menţionată moartea martirică a Sfântului 
Ardealului de care au vorbit Părintele Pantelimon (de la 
Ghighiu) stareţa Mănăstirii Bic (judeţul Sălaj) și preotul Petru 
Vamvulescu de la Sibiu. 


După 23 august 1944 arestat fără a i se putea pune în cârcă 
nici o infracţiune, întâi de Siguranţă apoi de Securitatea 
(înfiinţată de Ana Pauker) care „dorea cu orice preţ să-l poată 
acuza de legionarism, dar n-au reușit” (pr. N. Streza, Mărturii 
despre Părintele Arsenie Boca, Editrura Credinţa strămoșească, 2009, p. 
427), protosinghelului Arsenie Boca nu i s-a putut înscena 
nicicând un proces juridic prin care să fie condamnat cu 
ajutorul unor martori schingiuiţi, cum s-a tot procedat după 
„crucificarea României” la Yalta (vezi volumul „de răsunet 
internaţional” cu acest titlu scris de avocatul Nicolae Baciu și apărut în 
1984 în Occident, tradus în engleză, Sell-out to Stalin. The tragic error of 
Churchill and Roosevelt, franceză L'Europe de I'Est trahie et vendue şi 
germană Verraten und verkaufit, 1985, iar după 1990 și în 

România, Yalta și crucificarea României, volum urmat de Agonia 
României. 1944-1948. Dosarele secrete acuza, ediţia I-a lon Dumitru- 
Verlag, Muenchen,1988 în care apar completări la primul său volum, 
reeditat în 1997 de Ed. Saeculum 1.0., București). 


Părintele Arsenie (care prevăzuse cutremurul din 1940, 
bombardarea Bucureştilor din aprilie 1944 si instaurarea 
comunismului : „Nu va trece multă vreme până când vor intra 
secera și ciocanul în ţară și nu vor ieși aproape jumătate de 
veac”) a fost prima oară dus la Siguranţă în toamna anului 
1944 după o slujbă ţinută de el la Sălişte, apoi, spre sfârșitul 
aceluiași an, a fost interogat după o slujbă de la M-rea Bistriţa 
(jud. Vâlcea) . In acea perioadă faimosul stareţ de la Sâmbăta 
de Sus era ades invitat de preoţii parohi să ţină predici pentru 
întărirea credinţei sătenilor. La vremea ocupării României de 
către armata sovietică, - perioadă care a coincis cu impunerea 
„regimului comunist al Anei Pauker” (apud. Virgil Ierunca, A. 
P. fiind agentă sovietică distinsă de Stalin cu gradul de 
colonel) prin teroare polițienescă, șantaj și fraudarea 
alegerilor -, s-au succedat aproape an de an „reţinerile 


preventive” si anchetările Părintelui văzător cu duhul (care 
avea rugăciunea inimii, apud. Ileana, Princess of Romania, / live again, 
Rinehart& Comp., New York, 1952 ; tradusă și publicată în România după 
40 de ani) întâi de „Brigada mobilă”. Incadrată în Siguranţă dar 


acţionând independent, fiind nucleul viitoarei Securităţi, 
„Brigada mobilă” era condusă de Al. Nikolski/ Nicolau/ Boris 
Grunberg. La Brașov organizaţia represivă era coordonată de 
Josif Kaloușek, un fost contabil apropiat al lui Vasile Luca, 
unul dintre cei cu care Ana Pauger și Teohari Georgescu 
(/Burah Tescovici) au înfiinţat în 1948 Securitatea dirijată de 
la Moscova de NKVD/KGB prin directorul Pantiușa 
Bodnarenko și adjunctul său, Al. Nicolski (1915-1992). 


După „vânzarea României” (apud. N. Baciu) la Yalta în 
februarie 1945, urmată de înlăturarea generalului N. 
Rădescu, starețul Arsenie Boca -despre care profesorul 
Stăniloae scria în prefața volumului al III-lea 
al Filocaliei (Sibiu, 1947) că a „reînviat cu viaţa și 
propăvăduirea duhul Filocaliei în viaţa religioasă a poporului 
nostru”-, a mai fost arestat în luna iulie a anului 1945, când 
înlocuitor la Sâmbăta de Sus i-a fost ieromonahul Serafim 
Popescu. Intr-una din declaraţiile date cu acel prilej, Părintele 
ieromonah Arsenie Boca își descrie „misiunea majoră” de 
propăvăduitor a „sfințirii omului care să aibă pacea lui 
Dumnezeu în sine absolut în orice împrejurări s-ar afla în 
viață” (23 iulie 1945). 


Hărțuirea concomitentă cu instaurarea terorii polițienești a 
regimului așa-zis „popular” impus de Moscova - dictatură 
responsabilă „pentru crima colectivă și permanentă săvârșită 
împotriva întregii naţiuni” (vezi Șerban Papacostea, Crima regimului 
comunist, în Revista „22”, Anul XVIII, Nr. 8/885, 20-26 febr. 2007, p. 15) 
-, îl făcuse pe Mitropolitul Nicolae Bălan să dea pe 14 august 
1945 dispoziţie ieromonahului Serafim Popescu (locţiitor de 
stareţ) ca Părintele Arsenie Boca „să nu părăsească sub nici 
un motiv incinta sfintei Mănăstiri”, să nu spovedească și să nu 
țină slujbe, ca să nu se mai adune mulțimea obișnuită de 
credincioși. Abia pe 15 octombrie 1945 mitropolitul ridică 
interdicțiile privitoare la mărturisiri și la slujbele preoțești 
(„predica dumnezeiește. Nu te mai săturai ascultându-l”, 
spunea Telu Oancea din satul Breaza, Făgăraș), dar menţine 
opreliștea de a părăsi mănăstirea (pr. N. Streza, Mărturii despre 
Părintele Arsenie Boca, 2009, p. 429). 


În vara anului următor, Sfântul Ardealului a fost anchetat 
de Iosif Kalouşek după acea predică din 20 iulie 1946 în care 
spusese că “lupii vor fi sfâşiaţi de către oile atacate”, în 
sensul că Păstorul cel bun (lisus Hristos) îi va ajuta pe 
oamenii credincioşi (oile sale) să scape de lupii atacatori. Este 
anul în care Valeriu Gafencu, cel care va fi supranumit 
„Sfântul închisorilor” îi face pe furiș o vizită la Mănăstirea 
Brâncoveanu, iar apoi îl invită printr-o scrisoare (expediată 
pe19 mai 1946) să le vorbească într-o duminică celor cca 70 
de deţinuţi politici care deși fuseseră amnistiaţi nu au fost și 


eliberaţi, fiind puși la muncă în lagărul de la Galda. După 
tipărirea primului volum al Filocaliei, „ctitorul de frunte 

al Filocaliei românești”, o duce lui Valeriu Gafencu la Galda, 
spunându-i că dedicaţia pe care și-o dorește pe volum i-a 
„scris-o în inima lui”(ierom.Arsenie Boca). Pe 13 iunie 1946 
faimosul stareț de la Sâmbăta dăruise deja preotului Nistor 
din Brașov primele patru capitole din Cărarea Împărăției. 
Cartea mai fusese copiată la Mănăstirea Brâncoveanu de 
Serafim Popescu, fapt ce a făcut azi posibilă confruntarea 
acelorași texte publicate de editori diferiți, cu rezultate 
diferite (vezi înregistrarea mea de la Sesiunea de comunicări 
a Universităţii „1 decembrie 1918” din Alba Iulia, postată pe 


youtube, https://www.youtube.com/watch?v=w00O_gLroSCk ). 


Despre anii de după cel de-al doilea război mondial, Antonie 
Plămădeală își amintea în 2002 cum a „trăit la Sâmbăta cu 
adevărat sentimente ca în primele zile ale creștinismului”, 
într-o vreme când „lumea avea o mare credinţă și o mare 
evlavie la Părintele Arsenie Boca” (Mitropolit Plămădeală) si 
când comanda „să fie compromis” (col. Ghe. Crăciun, în 
Dosarul de urmările operativă nr. 564) nu avusese suficiente 
mijloace și destul timp pentru a da rezultatele din ziua de azi. 
Erau vremurile în care stareţul de la Mânăstirea Brâncoveanu 
devenise “mentorul spiritual al întregii Transilvanii şi chiar 
dincolo de hotarele munţilor” (apud. Mitropolit Antonie 
Plămădeală). Poetul Lucian Blaga exprimase plastic aceeași 
idee, spunându-i la Sibiu faimosului predicator că „poartă o 
căciulă mare cât Ardealul”. În legătură cu întâlnirea dintre 
renumitul duhovnic de la Sâmbăta și marele filozof devenit 
profesor la Universitatea Cluj aflată în refugiu la Sibiu, 
Părintele Nichifor "Todor din Sibiu relata următoarele, desigur 
după apariţia în 1942 a volumului Poziţia d-lui Lucian Blaga 
față de creștinism și ortodoxie : „unde Stăniloae l-a înțepat cu 
venin pe Lucian Blaga, Părintele Arsenie Boca l-a uns cu mir”. 


Spre a împiedica să să adune miile de oameni să-i asculte 
predicile, Iosif Kalouşek din Brigada Mobilă (nucleul viitoarei 
Securităţi) îl arestează în 7 mai 1948 (de vinerea Izvorului), 
când nu se terminaseră Sfintele Paşti, sărbătoare la care a 
fost prezent la M-rea Brâncoveanu și „părintele Stăniloaie și o 
mulţime de tineri, cei mai mulţi...studenţi. La sfârșitul Slujbei 
Învierii, Părintele a citit o rugăciune de dezlegare. Finalul 
acestei rugăciuni a fost mișcător până la lacrimi, mai ales 
când Părintele a rostit cu ochii plini de lacrimi : lartă-i 
Doamne! Toţi cei prezenţi plângeau, gândindu-se poate că 
acesta e momentul solemn al despărțirii Părintelui de 
Mănăstirea Sâmbăta.” (vol. Alte mărturii despre Părintele 
Arsenie Boca, Ed. Agaton, Făgăraș, 2008, p.11). 


Închis și torturat la Brașov (vezi amintirile preotului loan 
Comșa care a fost închis în aceiași perioadă cu Părintele 
Arsenie, http://apostolatintarafagarasului.blogspot.ro/2011/11 
Iparintele-arsenie-boca-si-evanghelia.html ) dar și la Făgăraș, 


elevii de liceu arestaţi după faimosul stareţ de la Sâmbăta au 
putut citi pe pereţii unei celule cuvinte de îmbărbătare 
scrijelite de Părintele Arsenie Boca (apud. Victor 

Roșca, Moara lui Kalusek). După schingiuiri atroce noaptea în 
timp ce deţinuţii cu care împărțea camera dormeau : („cineva 
a intrat tiptil...și cu o mână l-a tras de picior, iar cu cealaltă i- 
a făcut semn să tacă...Spre ziuă...am distins mersul târâș al 
unui schilodit între pașii indesaţi ai gardienilor care-l cărau 
de subţiori”. cf. Victor Roșca, op. cit.), stareţul Arsenie Boca a 
dat vreo șase declaraţii în aproximativ trei luni (de la 
începutul lunii mai până prin luna august, după o mărturie 
care semnalează prezenţa ierom. Arsenie Boca la 1 
septembrie 1948 în mânăstire). Conţinutul declaraţiilor nu a 
interesat organele represive, întrucât îndiferent ce scria 
arestatul, Kaloușek urmărea să-i fabrice postura de 
„căpetenie” politică si „dirijor spiritual” al opozanților 
ocupaţiei rusești „care a făcut atâta rău” (notă informativă 
din 16 dec. 1948, cf. Părintele Arsenie Boca în Arhivele 
Securității, Sibiu, 2013, p.181). Despre acea perioadă 
Mitropolitul Antonie Plămădeală a scris (în cunoștință de 
cauză) că “toţi cei care au participat la cursurile de 
spiritualitate creştină din anii 1946-1948 (care 

alcătuiesc Cărarea Împărăției, 1995), ştiu că Părintele 
Arsenie n-a îndemnat la rezistenţa armată”. 


Abuzivele arestări ale faimosului predicator pe care-l 
aprecia în mod special, l-au determinat pe Mitropolitul 
Nicolae Bălan să-l mute de la Sâmbăta de Sus la Mânăstirea 
Prislop pe 22 noiembrie 1948, cu prilejul unui periplu pe la 
diferite lăcașuri mănăstirești din Ardeal. Vorbind în Aula 
Patriarhiei pe 5 iunie 1998, Mitropolitul Clujului şi al 
Feleacului a zis cu fermitate: “ştiu eu cu siguranţă că 
Patriarhul Iustinian se gândea să-l cheme pe Părintele 
ieromonah Arsenie Boca la treapta arhieriei. Dar...Arsenie 
Boca a fost arestat si dus în lagăre de muncă forţată” (Î.P.S. 
Bartolomeu Anania). 


În volumul lui Victor Roșca, Moara lui Kalușek. Începutul 
represiunii comuniste (Ed. Curtea Veche, București, 2007, pp. 87-94) 
autorul amintește și el că „în 1948 Patriarhia Română 
avansase numele ieromonahului Arsenie Boca pentru a fi 
titularizat episcop [adevăr istoric atestat în 1998 de 
mitropolitul Bartolomeu Anania]... Ministerul Cultelor a cerut 
informaţii... și ...în locul deciziei de numire în scaunul 
episcopal, s-a hotărât imediata lui arestare. Un preot cu atâta 
autoritate și cu așa o puternică influenţă asupra masei de 


credincioși trebuia scos repede din biserică și întemnițat... O 
acuzaţie foarte gravă era faptul că dăduse viaţă... și făcuse 
din așezământul monahal brâncovenesc de la poalele Munţilor 
Făgăraș un centru de spiritualitate creștină... În ultimii doi 
ani, însăși prezenţa lui în mijlocul satelor din Ţara 
Făgărașului devenise... o sfidare la acţiunea de sovietizare” 
(Victor Roșca, Moara lui Kalușek, 2007, p. 94. La punctul 34 dintr-o 
directivă - găsită în Polonia și la STASI din RDG, emisă de NKVD/KGB la 
Moscova pe 2 iunie 1947 în documentul K-AA/CC 113, publicat prima dată 
în 1981 în ziarul polonez „Novi Dzienic”, iar după 1991 în ziare din 
România, cuprinsă și de istoricul Gh. Buzatu în volumul Războiul mondial 
al spionilor, lași, 1991 -, se preconiza ca „activitatea cultural educativă să 
fie astfel dirijată încât să rezulte o antipatie generală împotriva 
bisericii”. Asemenea directivă se pare că este în vigoare și astăzi, dacă ne 
gândim la articolele cripto-comuniștilor care ponegresc biserica ortodoxă 


și militează pentru scoaterea orelor de religie din școli). 


lată puţinele informaţii pe care le-am găsit despre pătimirea 
Părintelui Arsenie Boca, starețul de la Mânăstirea 
Brâncoveanu care și-a pus o amprentă de neșters asupra 
locurilor nu numai prin „mișcarea religioasă pe care a trezit-o 
în jurul Mânăstirii de la Sâmbăta de Sus, pe cele mai 
autentice baze ale tradiţiei ortodoxe și cu mijloacele celei mai 
curate duhovnicii” (cum scria în ziua Înălţării Domnului 1947 
la București profesorul Staniloae în „Cuvântul înainte” al celei 
de-a doua ediţii a Filocaliei, vol. I, Sibiu, având un desen al 
Părintelui Arsenie Boca pe copertă), ci și înființând atelierul 
cu „cea mai importantă școală de pictură din ţară”, care și-a 
continuat activitatea după mutarea la Prislop a fondatorului 
ei. (Prin 1981, o expoziţiile cu icoanele pictate la M-rea 
Brâncoveanu a fost organizată peste graniţă, vezi amintirile 
despre Calvarul Mitropolitului Nicolae Mladin, în rev. 
„Formula As”, nr. 1088 din 2013, URL http://www.formula- 
as.ro/2013/1088/spiritualitate-39/pe-urmele-parintelui- 
arsenie-boca-calvarul-mitropolitului-nicolae-mladin-16929 ). 


"Mişcarea de reînviere duhovnicească de la Sâmbăta" îi 
trezește entuziasmul teologului Nichifor Crainic care fusese si 
profesor universitar de mistică: "Ce vreme înălţătoare când 
toată ţara lui Avram Iancu se mişca în pelerinaj, cântând cu 
zăpada până la piept, spre Sâmbăta de Sus, ctitoria 
voievodului martir Constantin Brâncoveanu!". Dar 
academicianul Nichifor Crainic fusese și directorul „Gândirii”, 
una dintre cele mai de seamă reviste de cultură din interbelic 
la care au colaborat, din 1921 până la desființarea revistei, 
mari nume ale culturii românești în perioada ei de maximă 
înflorire: Lucian Blaga, N. Crainic, Al. Busuioceanu, N. I. 
Herescu, D. Stăniloae, Vasile Băncilă, Dan Botta, Vasile 
Voiculescu, Gheorghe Vrabie, Ion Pillat, Tudor Vianu, Mircea 
Eliade, Emilian Vasilescu, Al. Marcu, Ovidiu Papadima, 
George Gregorian, loan Coman, N. Crevedia, Bazil Munteanu, 


6 


Radu Gyr, Petru P. Ionescu, dr. Nicolae Roșu, lon Marin 
Sadoveanu, Sergiu Grossu, Aron Cotruș, Dragoș 
Protopopescu, Gib. I. Mihăilescu, Gherghinescu Vania, D. 
Caracostea, Vintilă Horia, Stefan Baciu, Zorica Laţcu, Victor 
Papilian, etc (despre revista „Gândirea” și despre 
„Jândirismul” lui Crainic a vorbit poetul Radu Gyr în 1969, 
vezi Isabela Vasiliu-Scraba, Radu Gyr despre falsificarea 
istoriei literare la „acrobatul” George Călinescu, 

URL. https://isabelavs2.wordpress.com/articole/isabelavs- 
crainicgandirea/). Într-una din declaraţiile date de teologul 
Nichifor Crainic, el spunea că ieromonahul Arsenie Boca este 
total apolitic și că „avea legături cu toţi preoţii și profesorii de 
teologie din Sibiu și în special cu profesorul Dumitru 
Stăniloae cu care traducea împreună o voluminoasă colecţie 
de cărți de teologie ce poartă numele generic de Filocalia” 
(N.Crainic, pe 11 oct. 1955 în vol.: Părintele Arsenie Boca, 
obiectivul „Bratu“, Cluj, 2009, p.45). Lucrul în echipă la 
traducerea Filocaliei era bine cunoscut la vremea aceea, fiind 
confirmat de următorul pasaj dintr-o scrisoare (confiscată de 
Securitate) trimisă pe 6 iulie 1950 de părintele Cleopa: „Mila 
Domnului să vă plătească dragostea și sârguinţa care aţi 
depus la scrierea Filocaliei, împreună cu Păr. Prof. Dr. 
Dumitru Stăniloae, că aţi dat la lumină acest tezaur mistic și 
ascetic al Sfinţilor Părinţi” (Părintele Arsenie Boca în Arhivele 
Securității, vol. Il, Sibiu, 2014, p.642). 


Entuziasmat de reînvierea duhovniceasă de la Sâmbăta de 
Sus fusese însuși profesorul Dumitru Stăniloae care i-a 
dedicat Sfântului Ardealului cel de-a treilea volum 
al Filocaliei cu următoarele cuvinte scrise la București pe 6 
ianuarie 1948: „Prea Cucerniciei Sale Părintelui 
Ieromomah Arsenie, care a reinviat, cu viaţa și cu 
propăvăduirea, duhul Filocaliei în viaţa religioasă a 
poporului nostru” . Această dedicație a fost cenzurată la 
toate succesivele reeditări dinainte și de după 1990. Dedicaţia 
către Părintele Arsenie Boca lipsește din volumul III scos în 
2009 de Humanitas care a cenzurat în 1995 și dedicaţia către 
profesorul Nae Ionescu pe care Noica o scrisese pe teza sa de 
doctorat Schită pentru istoria lui Cum e cu putinţă ceva 
nou (1940, a doua ediţie în 1995). Intrebarea pe care Vasile 
Andru o formulase într-un mail din 12 ianuarie 2015 : „Cine, 
concret, cenzurează ?” își află lesne răspunsul la citirea 
numelui editurii și a îngrijitorilor volumelor Filocaliei care nu 
reproduc nici coperta primei ediții desenată de Părintele 
Arsenie Boca, nici prefeţele scrise de traducătorul Stăniloae 
(vezi Isabela Vasiliu-Scraba, Parintele Arsenie Boca, Zorica 
Laţcu si Nichifor Crainic în culisele traducerii primei jumătăți 
a Filocaliei, on- 


line https:/Asabelavs2.wordpress.com/parintele-arsenie- 


boca/isabelavs-tradufilocalia5/ ) între 1946 și 1948 și nici 
dedicaţia volumului al III-lea. 


Dintr-o inadmisibilă (și poate chiar intenţionată) „scăpare”, 
numele fondatorului atelierului de icoane de la Mănăstirea 
Brâncoveanu de la Sâmbăta de Sus nu apare trecut nici pe 
pagina de internet a Mânăstirii Brâncoveanu si nici în Ghidul 
mănăstirilor din România tipărit de Editura Sophia din 
București (2010, p. 192). Date despre iniţierea atelierului 
(începând cu data de 6 febr. 1940) se pot afla doar în cartea 
preotului N. Streza în care au fost fotocopiate rândurile scrise 
(la Academia Teologică din Sibiu) de către diaconul Boca Zian 
pe 19 aprilie 1940 către mitropolitul Nicolae Bălan : „în urma 
binecuvântării Înalt Prea Sfinţiei Voastre de-a lua tonsura 
monahală la Mânăstirea Brâncoveanu și de a deschide 
atelierul de icoane, cu duhovnicească smerenie Vă rog să 
binevoiţi a-mi aproba ultimele cheltuieli în legătură cu 
aceasta, în sumă de 32000 lei...” (pr. Nicolae Streza, Mărturii 
despre Părintele Arsenie Boca, Ed. „Credinţa strămoșască”, 2009, p. 

420). 


Dar contribuţia starețului Arsenie Boca nu se rezumă la 
înființarea atelierului de pictură. El a lucrat substanţial la 
refacerea si înfrumusețarea Mănăstirii prin amenajarea 
artistică a parcului din jurul bisericuţei, pe care a pictat-o 
unde se necesita. Iar toate acestea le-a făcut în circa zece ani 
petrecuţi la Sâmbăta de Sus unde a fost tuns în monahism pe 
„3 mai 1940 cu ocazia Praznicului Izvorului Tămăduirii din 
Săptămâna Luminată, în cadrul unei Sfinte Liturghii solemne, 
de către Mitropolitul Nicolae Bălan, înconjurat de un sobor de 
preoţi și mulțime de credincioși” (op. cit., p. 412) si unde pe 
10 aprilie 1942 a fost hirotonit preot monah si tot atunci 
„instituit ca Duhovnic și Stareţ al Mănăstirii Brâncoveanu” 
(ibid.). O primă restaurare a micii biserici fusese făcută tot 
prin grija Mitropolitului Bălan în perioada 1927- 1936 (vezi 
poza din vol. Părintele Arsenie Boca, Omul, zidire de mare preț, Ed. 
„Credinţa strămoșască”, 2009, p. 171), când pictor bisericesc a fost 
Zahiu Raiciu care a pictat și biserica Galata de la Iași. 


Arestat la Râmnicul Vâlcii (eliberat de la București pe 28 
iulie 1945), ieromonahul Arsenie notează pe 23 iulie 1945 că 
înainte de a doua venire a lui Hristos, căderea din creștinism 
va fi prin căderea din iubirea de oameni, că ateismul va pustii 
inima oamenilor „de iubirea lui Hristos”. Negaţia împărăției 
lui Dumnezeu și a nemuririi, a învierii lui Hristos „va tinde să 
cuprindă tot Pământul” (părintele Arsenie Boca). Tot 
încercând a găsi un motiv mai serios de arestare, autorităţile 
comuniste i-au trimis odată un securist să-i spună la 
spovedanie că „a omorât un rus”. Părintele i-a răspuns: „Mă, 
dacă tu l-ai omorât, și tu vei muri.” Episodul este povestit de 


pr. loan Ciungara din Copăcel, căruia (prin anii șaptezeci) 
Părintele Arsenie Boca i-a explicat următoarele : „dacă îi 
spuneam că bine a făcut că l-a omorât, că uite, suntem sub 
stăpânirea lor, imediat mă aresta. Dar dacă i-am spus că și 
tu vei muri, el nu și-a dat seama, pentru că muritori suntem 
toți. Astfel n-a avut cum să mă prindă în acest cuvânt 
meșteșugit” (Alte mărturii despre Părintele Arsenie Boca, vol. 
III, 2006, p. 24). 


In temniţă fiind, academicianul Nichifor Crainic (scos din 
Academie împreună cu acad. Lucian Blaga, acad. Gh. Brătianu si mulţi alți 
scriitori și istorici români, vezi Paradigme ale devierii. Tardive lovituri 
date dușmanului de clasă, în vol. Isabela Vasiliu-Scraba, Contextualizări. 
Elemente pentru o topologie a prezentului, Ed. Star Tipp, 2002, ISBN 973- 
8134-24-2, pp.137-144) mai scria în declaraţia din 11 octombrie 
1955 că stareţul de la Sâmbăta de Sus a „desfășurat o mare 
activitate pastorală, cu răsunet adânc, atât în rândurile 
ţărănimii cât și a intelectualilor”. 


La data arestătii sale din 7 mai 1948 mânăstirea 
Brâncoveanu era încă în reconstrucţie : „Sfântul Părinte 
Arsenie era de multe ori obosit deoarece muncea foarte mult 
și fizic scoțând pietre din râu” (Sora Aurica Tinca, în vol. Mărturii 
din Ţara Făgărașului despre părintele Arsenie Boca, Ed. Agaton, Făgăraș, 
2004, p. 108 ; în Autobiografia pe care o redactează în arest pe 23 iulie 
1945, ieromonahul Arsenie scrie că în primii doi ani s-a ocupat de 
gospodărie, fiind primul si singurul călugăr la M-rea Brâncoveanu, că apoi 
s-a călugărit Serafim Popescu pe care-l rugase să primească preoţia. „Așa 
au început slujbele la Mănăstire”. In iarna 1941-1942 s-au trezit cu o 
„avalanșă de oameni de toate vârstele si treptele” sociale, astfel că „s-a 
văzut silit” să primească si el preoţia în primăvara anului 1942. Despre 
„avalanșa de oameni” trebuie să-i fi povestit prin scrisori și rudele lui 
Cioran, tatăl (protopop) și fratele său care a voit să se călugărească dar a 
fost convins de Emil Cioran să nu facă acest pas. In periada pariziană, 
când a scris Noaptea de Sânziene, Mircea Eliade îl amintește de faimosul 
stareţ de la Sâmbăta în personajul călugărului Anisie care se ocupa cu 
grădinăritul ; despre romanul scris de Eliade între 1949 și 1955 vezi 
și https://www.youtube.com/watch?v=V8Pndr70irk ). 


Ieromonahul Arsenie Boca a conceput (după model athonit) 
înfrumusețarea împrejurimilor mănăstirii printr-o minunată 
grădină (vezi poza din 1946 în vol. Părintele Arsenie Boca, Omul, zidire 
de mare preț, Ed. „Credinţa strămoșească”, 2009, p. 164) impresionând 
- chiar după mutarea sa la Prislop-, vizitatorii străini aduși de 
Mitropolitului Nicolae Bălan la Sâmbăta de Sus, după cum am 
citit dintr-o scrisoare de mulțumire adresată de un vizitator 
englez postată pe pagina de internet a Mânăstirii 
Brâncoveanu, unde era adăugată si informaţia 
(manipulatoare, desigur) că la data respectivei vizite era și 
tânărul Teofil Părăian călugăr pe acolo. 


Ca un prim bilanţ al persecuției la care a fost supus „cel mai 
faimos călugăr român” (din vremea succesului Asociaţiei 


bucureștene „Rugul Aprins” si a pelerinajelor la Mănăstirea 
Vladimirești de lângă Tecuci) reținem arestul între 17 iulie - 
28 iulie 1945 de la Râmnicul Vâlcei ocazie cu care a fost dus 
si la București, urmat de anchetarea prelungită vreo trei luni 
din 7 mai până prin august 1948, arestare „scurtată” de 
Florin Bichir (membru C.N.S.A.S.) la „o lună si jumătate”, 
cum apare trecut și în Wikipedia românească, enciclopedie 
on-line confiscată de o mafie cu interese ascunse, dar vădit 
anti-românești (vezi Isabela Vasiliu-Scraba, Wikipedia.ro citită printre 


rânduri, text în ediţia tipărită pe hârtie a revistei „Vatra Veche”, Târgul 
Mureș, 2/2014, pp. 46-50, 


sau http://www.isabelavs.go.ro/Articole/IsabelavS-WIKIPEDIAro19.htm ). 


Înjumătăţirea perioadei când a fost anchetat de Kaloușek 
din mai până în iunie nu corespunde cu mărturia unui tânăr 
arestat în 1948 fără să fi comis nici o infracţiune și ţinut în 
regim de exterminare vreme de 13 ani de zile. La Siguranţa 
din Brașov elevul Luca Călvărăsan (1925-2010) primeste 
la sfârșitul lunii iulie 1948 din mâncarea stareţului Arsenie 
Boca pe care acesta avea voie s-o împartă „si la cei din beciul 
Siguranţei”. Elevul consemnează peste ani că n-a îndrăznit să- 
1 abordeze atunci „din cauza gardianului”, dar prezenţa 
stareţului de la Mănăstirea Brâncoveanu i-a „făcut bine în 


plan sufletesc” (vezi L. Călvărășan, Istoria în lacrimi, vol.I-Il, Sibiu, Ed. 
DUCMErG, 1998, online 


saneaietorale -flamanzilor-din- email » ; semnificativă în această pagină de 
internet este ascunderea morții martirice a Sfântului Arsenie Boca și 
puţinătatea memoriilor de închisoare consultate -numai două-, știut fiind 
că publicarea unor asemenea documente a fost absolut interzisă în 
comunism. Fizicianul G. Manu spusese celor care vor supravieţui temniţei 
comuniste următoarele cuvinte: „Dacă nu scrii, să știi că nu comuniștii ne- 
au ucis, ci voi care nu spuneţi ce am trăit noi aici”). 


Pe când obișnuia să meargă și el în pelerinaj la Sâmbăta să- 
l asculte pe Sfântul Ardealului care „predica dumnezeiește”, 
profesorul Dumitru Stăniloae scrisese că Părintele Arsenie 
Boca „a fost un fenomen unic în istoria monahismului 
românesc, adică o personalitate de o înaltă statură 
monahală, cum n-a mai avut Biserica noastră Ortodoxă 
Română”. După mutarea la Prislop, în februarie 1949 
Patriarhul Iustinian îl trimite pe Sfântul Ardealului să 
cerceteze cinci mânăstiri de călugăriţe greco-catolice, 
misiune în urma căreia Părintele a scris un referat pe 17 iunie 
1949 (din păcate publicat în revista „Studii teologice” după 
mai bine de jumătate de secol în formă cenzurată). 


Între 1948 şi 1952, inspector general al Direcţiei 
Penitenciarelor din M.A.I. a fost colonelul Zeller (implicat în 
„experimentul” de la Pitești exportat de sovietici doar în 
România, apud. lon Varlam, Pseudo-România. Conspirarea 

deconspirării, București, 2004). Prin Decretul 6/14 ianuarie 
1950 s-a hotărât întemnițarea (fără hotărâre judecătorească a 
celor care defăimează regimul si celor eliberaţi din detențţii 
care necesită un surplus de reeducare) de la 6 luni la 2 ani cu 
prelungiri în lagărul de la Canalul Dunăre-Marea Neagră doar 
în baza deciziilor Direcţiei de Cercetări Penale condusă de 
Mișu Dulgheru (/Dulberger, fost anchetator în „Brigada 
mobilă”), avându-l ca locţiitor din 1948 până în 1952 pe 
Samuel Antoniu/ Antonovici (vezi Lista cu cadrele 

Securității alcătuită în 2006 de Armand Goșu, Stejărel Olaru, 
etc.). De la Prislop, Părintele Arsenie Boca a fost arestat (fără 
nici un mandat, cum scrie maica Zamfira în memoriile sale 
către episcopia Aradului și către Patriarhie) de zece securiști 
la 4 dimineaţa pe 16 ianuarie 1951, anchetat, bătut și supus 
regimului de exterminare de la Canalul morții („Drumul fără 
pulbere”, proslăvit de scriitorul Petru Dumitriu care a „împrumutat” - fără 
trimiterea necesară la sursă - titlul murdarei sale scrieri din 

poezia Cântecul Dunării a marelui poet Nichifor Crainic, vezi rev. 
„Gândirea”, Serie nouă, Anul VII, Nr. 4-5/1998). Lipsirea de libertate 
a cumulat 14 luni de zile, până pe 25 martie 1952, dată la 
care a revenit la Prislop cu o hârtie de eliberare de la Direcţia 
unităţilor de muncă pe care era trecută ziua de 17/martie 
1952. 


Anul imediat următor, din Mănăstirea Prislop (găsită în ruină 
si reclădită, dotată cu clopote, pictată și practic rectitorită), 
Părintele Arsenie Boca este „reţinut preventiv” de Rusalii (7 
iunie 1953), după ce fusese arestat Givulescu Cornel (1893- 
1969), profesor de muzică psaltică la Conservatorul din Cluj 
care a fost întemnițat între 26 mai 1953 și 4 iulie 1955 pe 
motiv de lecturi antroposofice. Părintele Arsenie Boca îi 
făcuse o vizită la Cluj si „scenarita” securiștilor din 
conducerea acestui aparat represiv a găsit prilej să invoce 
pericolul răsturnării regimului comunist prin învăţăturile 
steineriene, diferite de doctrina totalitarismului comunist care 
întemniţase, schingiuia în anchete și tortura în închisori prin 
bătaie, foame și frig milioane de români din ţară și din 
provinciile incorporate în URSS. „Opisul de documente” 
(publicate în 2014 de Editura Agnos din Sibiu în parteneriat 
cu Consiliul Naţional pentru Studierea Arhivelor Securităţii) 
în cel de-al doilea volum (Părintele Arsenie Boca în Arhivele 
Securităţii. Prislop 1950-1959) cuprinde puţine informaţii 
despre urmărirea membrilor „organizaţiei 
contrarevoluționare antropozofice” care spuneau despre 
Părintele Arsenie Boca ce spunea mai toată lumea de un vreo 
zece ani, anume că are darul vederii în duh (al clarviziunii). 


Documentele care să ateste arestarea „preventivă” de 
Rusalii în 1953 au fost îndepărtate din arhivistica 
contrafăcută în vederea manipulării. După opinia unui 

comentator („teodor”), dosarele Părintelui Arsenie Boca ar fi 
folosite de cercetătorul Florin Duţu ca „adevăruri revelate”(cu 
referire la vol. : Și cărțile au fost deschise, 2013). Acest mod 
de folosire se poate însă constata la absolut toţi cercetătorii 
de arhive securiste ajunse la C.N.S.A.S., fără nici cea mai 
mică excepţie, ceea ce explică de ce „s-a lăţit minciuna 
aceasta că Părintele Arsenie a murit, nu mucenicește, ci de 
boală și bătrâneţe” (pr. Petru Vamvulescu, Viaţa lui Arsenie 
Boca, Ed. Artemis, București, 2014, pp.9-10). La o anchetă, un 
bătăuș securist i-a spus unui deţinut politic următoarele 
cuvinte care i s-au întipărit fidel în memorie, cu atât mai fidel 
cu cât sinistrele profeţii securiste s-au adeverit prin întreaga 
tevatură post-comunistă făcută în jurul unor declaraţii de 
anchetă lovite de nulitate datorită metodelor bestiale prin 
care au fost obţinute: „vă vom obliga - prin metodele 
noastre - să declaraţi numai ce vrem noi. Aceste 
declaraţii smulse cu cleștele înroșit în foc LE VOM 
PĂSTRA ca mărturii, ca acte de ARHIVĂ, după care se 
va scrie istoria...Noi creem istoria așa cum ne convine... 
Voi o veţi scrie cu mâinile voastre așa cum...noi am 
imaginat-o în dosarele ticluite de noi” (1995, Octavian 
Voinea, Masacrarea studențimii române la Pitești, Aiud, 
Gherla, etc.). Pentru a zdruncina cât de puţin credulitatea 
cercetătorilor care tot redau conţinutul unor declaraţii 
îndosariate și păstrate de Securitate, le recomandăm să 
mediteze asupra următorului pasaj : „m-au trimis în 
camera de tortură fără ochelari, ca să văd ghioagele de 
lovit, cleștii de smuls unghii, sângele de pe pereţi și 
toate instrumentele de caznă pe care le aveau...M-au 
pus la rotisor : legat cu capul în jos și cu picioarele în 
sus și mi-au lovit la tălpi până am leșinat. Apoi dădeau 
cu apă și o luau de la capăt. Si asta a durat zile întregi. 
In pauze mă aruncau la subsol și peste mine aruncau 
câteva găleți cu apă rece ca ghiaţa. M-au bătut apoi cu 
sârme groase, de la ceafă până la tălpi. Eu pierdusem 
noţiunea timpului...Au trecut zile și zile și nu vroiam 
decât să mor, să scap de tortură. Într-o zi mi-au adus 
actul de punere sub acuzare și mi-au spus că, dacă nu 
semnez, tortura va continua. Am semnat tot ce-au 
vrut” (cap. Canalul Dunăre - Marea Neagră, mărturia lui 
Costache Caragaţă, în vol. : Fabian Seiche, Martiri și 
mărturisitori români din secolul XX. Închisorile comuniste din 
România, Ed. Agaton, Făgăraș, 2014, ediţia II-a, p.570 ; spre 
deosebire de multe alte fișe de martiri, extrem de 
neinteresante si nedocumentate sunt în această carte puţinele 
pagini despre Părintele Arsenie Boca). 


In volumele cu mărturii ale celor care l-au cunoscut pe 
Sfântul Arsenie Boca (publicate de Ion Cișmileanu la Editura 

Agaton din Făgăraș) este menţionată acestă întemniţare din 
1953 care nu are lăsată vreo piesă doveditoare la dosar. 
Amănuntul arestării Părintelui Arsenie Boca a fost reţinut cu 
fidelitate de un pelerin venit la Mănăstirea Prislop de Rusalii, 
fiindcă în aceeași zi de sărbătoare îi născuse nevasta. În 
„opisul de documente” găsim doar informaţia că în luna iulie 
1955 Părintele Arsenie Boca era din nou la Prislop, 
neparticipând la slujbe. De altfel, si după experienţa lagărului 
de exterminare de la Canalul Dunăre-Marea Neagră, Părintele 
Arsenie Boca a ales votul tăcerii, neţinând predici și 
nevorbind decât în scris cu maicile de la Prislop. 


In anul desființării Mănăstirii Vladimirești, când trupe de 
peste douăsute de Securiști condusi de generalul N.K.V.D. 
Boris Grumberg alias Nicolski (/Alexandru Nicolau) arestează 
340 de măicuţe aflate la Mănăstirea Vladimiresti de lângă 
Tecuci, Părintele Arsenie Boca este din nou „arestat 
preventiv”. Dar nu pe 11 noiembrie, cum scrie Adrian N. 
Petcu, luându-se după data ștampilei Procuraturii Militare din 
Timișoara (Părintele Arsenie Boca în arhivele Securității, vol. 
II, Sibiu, 2014, p.672), ci în septembrie 1955, prin tortură 
obținându-se 9 declaraţii, 6 în septembrie : pe 21, pe 26, pe 
27, pe 28, pe 29 și pe 30 sept. și 3 declaraţii în octombrie, pe 
1,pe 3 și pe 5oct). 


O altă greșală a acestui cercetător C.N.S.A.S. (căruia nu-i 
trece prin cap să refacă istoria prin citirea în paralel a 
memorialisticii foștilor deţinuţi politic sau a altor izvoare 
diferite de cele oferite de tabăra foștilor torţionari) a rezultat 
dintr-o neatentă citire a foilor îndosariate: Adrian Nicolae 
Petcu a sărit peste cuvântul „preventiv” (A. N. 

Petcu, Părintele Arsenie Boca în percepția poliției politice din 
România, postat pe 29 sept. 2014 pe www.mărturisitorii.ro). 
Cu ceva mai multă atenţie, el n-ar fi scris că Părintele Arsenie 
Boca a fost „condamnat șase luni”, când în realitate Părintele 
a fost „deţinut preventiv”. Unui anchetator venit de la 
„centru”, arestatul Liviu Brânzaș îi atrăgea atenţia (în 1951- 
1952) asupra maghiarei vorbită de anchetatorii de la Oradea : 
„Nu aţi observat dumneavoastră cine sunt cei care 
anchetează aici și ce limbă vorbesc ?” (pr. Liviu 

Brânzaș, Jurnal din închisoare : Raza din catacombă, 
București, 2001, p. 64 ; recomandăm citirea -cu același 
discernământ cu care sunt parcurse scrierile „informative” 
ale lui V. Tismăneanu (fiul stalinistului L. Tismăneanu din 
garda veche a Anei Pauker) -, următoarelor scrieri 
„informative” : Neagu Cosma, Mari crime împotriva națiunii 
române. Contribuţia unor minorităţi naţionale la bolșevizarea 
României, 1995 și Radu Teodoru, România ca o pradă, Ed. 
Lucman, 2005). 


13 


Duhovnicul de la Prislop a fost în 1955 închis prin prelungiri 
ale Mandatului de arestare preventivă valabil 2 luni, emis 
la patru zile după arestare. Din al doilea volum Părintele 
Arsenie Boca în arhiva Securității (Sibiu, Ed. Agnos, 2014, 47 
lei) se constată că pe formularul completat după arestarea din 
20 sept. 1955 nu scrie că ar fi fost arestat, ci „prevenit în 
ziua de 20 IX 1955” (la p. 692). Schingiuit în diverse locuri de 
detenţie neîncălzite iarna (Timișoara, Jilava, Ocnele Mari, 
Oradea) din 20 septembrie 1955 până pe 7 aprilie1956, 
Părintele Arsenie Boca a contractat probabil tuberculoza 
menţionată în 4 februarie 1964 de informatorul Iulian Nicoară 
din Sibiu, care specificase că din cauza tuberculozei „medicii 
i-au interzis postul” acestui călugăr riguros, „exagerat în 
pretenţiile de viaţă curată”. 


Din dosarele de urmărire publicate disproporționat de luxos 
și de costisitor pentru gunoiul pe care-l conţin (murdării cu un 
grad foarte ridicat de „toxicitate spirituală”, cum spunea 
monahul Moise Iorgovan) mai aflăm că informatorul 
„Tâmplaru” consemnase într-o notă cum Părintele i-a spus în 
1984 că „a fost cercetat și de securitatea sovietică, dar nu a 
fost găsit vinovat” (vezi Părintele Arsenie Boca - un om mai presus de 
oameni, Editura Agaton, Făgăraș, 2011, p.18). 


De toate anchetările și arestările fără motiv ale Părintelui 
Arsenie Boca este greu de aflat, căci dosarele lui de urmărire 
au fost cu siguranţă „periate” de dovezile multor abuzuri ale 
unui stat polițienesc menţinut 45 de ani prin „încarcerarea în 
masă a populaţiei, cu prioritate a elitelor politice, 
intelectuale, economice, ecleziastice, militare și țărănești - 
într-un cuvânt, din toate sferele de activitate” (vezi articolul 
istoricului Șerban Papacostea din febr. 2007 intitulat Crima regimului 
comunist). Referitor la arestările abuzive care nu apar 
consemnate în dosarele contrafăcute de securiști, o maică 
povestea de arestarea Părintelui în 1959, cu prilejul 
desființării Mânăstirii de la Prislop, când Părintele Arsenie 
Boca avea niște coaste rupte în urma unei căderi. 


La Mănăstirea Prislop (redeschisă în 1976 prin grija 
Patriarhului Justinian), Părintele îndemnase măicuţele să 
„pună perdele la ferestre”, să se mai ferească de securiștii 
care-l urmăresc în permanenţă : „Eu când pornesc din 
București și ei pornesc, ajung înaintea mea aici” (maica 
Marina Lupu, stareţa Mînăstirii Bic din jud. Sălaj, în vol. : Alte 
mărturii despre Părintele Arsenie Boca, 2008, p.45). 


Pentru rezultatele submediocre ale cercetării de arhivă, 
demn de semnalat ne pare faptul că cei care au consultat 
dosarele de Securitate ale Părintelui Arsenie Boca nu si-au 
pus în mod serios problema clarificării perioadelor de 

detenţie. În volume cu pretenţii așa-zis „academice” (scoase 
de George Enache, Adrian Nicolae Petcu sau Vasile Manea 
din 2009 încoace) arestările Părintelui Arsenie Boca sînt 
imprecis amintite, ca ceva secundar. Dar încă și mai gravă 
credem că este problema credibilităţii documentelor din 
ultimul dosar numărând 20 de file. Lipsa de dubiu asupra 
veridicităţii informaţiilor îndosariate a ruinat în acest caz 
întregul efort al cercetătorilor preocupaţi să redea cât mai 
fidel paginile oferite de cei care i-au pricinuit Părintelui 
Arsenie Boca moartea martirică. Spinoasa problemă a 
credibilităţii trebuia pusă mai ales la citirea documentelor 
care atestă, vezi Doamne, „scoaterea de sub urmărire”. 


Unica grijă a cercetătorilor a fost să numere din 7 octombrie 
(data așa-zisei încetări a urmăririi și prigoanei securiste) până 
în 28 noiembrie (data morţii, prevăzută dinainte de 1983 când 
s-a sfinţit Biserica de la Drăgănescu) durata a „două luni” de 
„suferinţă la pat”, pornind de la informaţia (poate reală, dar 
nu în mod obligatoriu reală) că Părintele Arsenie nu s-a sculat 
din pat și n-a discutat cu securistul din Sinaia care l-a vizitat 
pe 29 septembrie și care a scris că l-a găsit bolnav la pat. 


Convinși de „adevărul revelat” al documentului din 7 
octombrie 1989, toţi cercetătorii oficiali interesaţi de mărturii 
legate de viaţa și pătimirile Sfântului Arsenie Boca au 
desconsiderat la unison relatarea din toamna anului 2007 de 
la Ghighiu a călugărului Pantelimon Munteanu care, având 
(împreună cu părintele Dometie) mare evlavie la Sfântul 
Arsenie Boca, au presimţit că Sfântul Părinte e pe moarte, 
zăbovind cam o săptămână la Sinaia până ce li s-a spus că „a 
murit Părintele”, constatând apoi pe 4 decembrie 1989 la 
înmormântare semnele schingiuirii securiste din care i s-a 
tras Părintelui Arsenie moartea (vezi paginile 7 si 8 din 
documentul : Pe urmele unui sfânt : Arsenie Boca, 74 de 
pagini, care se poate citi din noiembrie 2012 


din ; https://invitatielaortodoxie.files.wordpress.com/2012/11/ 


pe-urmele-unui-sfant-despre-parintele-arsenie-boca.pdf ; 
pasajul l-am trecut în art. : Isabela Vasiliu-Scraba, Moartea 


martirică a Părintelui Arsenie Boca - un adevăr ascuns la 
Centenarul sărbătorit la Mănăstirea Brâncoveanu, pe hârtie 
în rev. „Asachi”, Piatra Neamţ, decembrie 2010, p.6 ; precum 
și în rev. „Argeș”, Pitești, octombrie 2010, tot pe suport de 
hârtie). 


În legătură cu finalul vieţii „celui mai mare duhovnic român 
din secolul XX” care fără nici o vină a suportat iadul 
anchetărilor, temniţelor comuniste și a Canalului Morţii, 
semnificativă este apariția unui volumaș cu evidente intenții 
de deformare a adevărului la un an după tipărirea în două 
reviste a articolului meu despre ascunderea adevărului 

privitor la moartea martirică a Părintelui Arsenie Boca. În 
2011 o editură din Ploiești publica într-o cărțulie (de 94 pg.) 
câteva articole din „Formula As” în care „mărturia Părintelui 
Pantelimon” era „cosmetizată”, lipsind din ea exact acel pasaj 
copiat de mine de pe scribd (paginile 7 si 8 din 

documentul : Pe urmele unui sfânt : Arsenie Boca, 74 de 
pagini, postat pe Apr., 29, 2009 de 

utilizatorul tileavitali4761 ; https://www.scribd.com/docume 
nt/14759732/Despre-Parintele-Arsenie-Boca ), pasaj citat în 


articolul apărut în octombrie 2010 în revista „Argeș” apoi în 
decembrie 2010 în revista „Asachi”. Volumașul de 6 lei intens 
distribuit prin librării și pangare are ca titlu : Părintele 
Arsenie Boca : Mărturia părintelui Pantelimon (Editura 
Cristimpuri, Ploiești). 


Î.P.S. Serafim Joantă, Mitropolitul Germaniei, Europei 
Centrale și de Nord, spunea că „urmărirea Părintelui Arsenie 
Boca a fost încheiată doar cu o lună înainte de moartea sa, 
deși, din cauza unei paralizii, n-a mai putut ieși din casă în 
ultimii doi ani ai vieţii” (Fost-am om trimis de Dumnezeu, Ed. Agnos, 
Sibiu, 2012, p. 20). Documentele de securitate ce „atestează”, 
vezi-Doamne, „scoaterea de sub urmărire” cu „o lună înainte 
de moartea sa” au fost cu grijă puse la îndemâna unor 
cercetători C.N.S.A.S. de o stupefiantă credulitate. 


Documentul „cheie” (citat peste tot) îl constituie propunerea 
de încheiere a urmăririi scrisă de Cocârlea Constantin pe 29 
septembrie 1989. Spre a părea cât mai convingător așa -zisul 
dezinteres oficial al poliţiei politice, documentul-cheie este 
precedat de note ale aceluiași maior de la Securitatea din 
Sinaia în care Părintele este prezentat ca țintuit la pat si 
în imposibilitate de a se deplasa în decursul anilor 1988 
și 1989, tocmai în perioada când fusese văzut în 1988 la 
Mănăstirea Prislop (pe 17 dec. 1988 de către Preasfinţitul Daniil 
Partoșanul, pe atunci preot la Prislop, vezi vol. Părintele Arsenie Boca, 
Sfântul Ardealului, Ed. Agnos, Sibiu, 2012, p. 13 ; la o slujbă de la 
Mănăstirea Prislop, Părintele Arsenie Boca ar fi vorbit -cu un an înainte de 
împușcarea Ceaușeștilor - despre „sfârșitul dictaturilor” comuniste, își 
amintea preotul Crăciun Oprea care în 1988 l-a văzut ultima dată pe 


Sfântul Părinte martirizat de Securitate). 


Văzut de Sfintele Paști din 1989 a fost Părintele Arsenie Boca 
și la Biserica din satul Drăgănescu, după cum aflăm de la 
Părintele Dumitru de la Mănăstirea Sf.Ilie din Albac. Dar 
chiar în octombrie 1989, vizitat la Sinaia de pr. Simion 
Tudoran, Sfântul Părinte nu l-a primit întins pe patul chiliei 
sale, cum îl primise la sfârșitul lunii septembrie pe angajatul 
Securităţii din Sinaia. Pe Simion Tudoran, preotul care-l 
găzduise la București când la Drăgănescu se sfințea Biserica 
pictată de el, Părintele Arsenie Boca l-a primit în sufrageria 

vilei așezământului monabhic de la Sinaia unde l-a sărutat de 
rămas bun, spunându-i în ziua de 27 oct. 1989 că este „ultima 
oară când se văd”. 


Varianta oficială cu așa -zisa „moarte naturală” a Părintelui 
Arsenie a fost difuzată și de nevăzătorul venerat post-mortem 
la Mănăstirea Brâncoveanu, loc unde a fost „sechestrat” prin 
comandă securistă Mitropolitul Nicolae Mladin ultimii săi 
cinci ani de viaţă (vezi Părintele loan Peană în rev. „Formula 
As”, nr. 1060/ 2013 precum și vol. : Pr. loan Peană, Părintele 
Arsenie Boca -duhovnicul de taină, Ed. Accent Print, 2014, pp. 
161-175). 


Arhim. Teofil Părăian, intens mediatizat ca „înlocuitor” (ca 
sursă indirectă de difuzare a multor vorbe de duh spuse de 
Părintele Arsenie Boca, vezi Isabela Vasiliu- 

Scraba, Paradigma „Arsenie Boca-Părăian din seria Eliade- 
Culian” și Noica-Liicean”, în rev. „Acolada”, Satu Mare, nr. 10 
(83) oct. 2014, p.18, 

URL https://isabelavs2.wordpress.com/articole/isabelavs- 
boca3paraian/ ) deși ar fi avut loc în mașina care se ducea la 
Mănăstirea Prislop la înmormântarea Părintelui Arsenie Boca 
„Du și-a arătat dorinţa de a merge” (Părăian), să audă și el 
cum „toată lumea, și preoţii, și călugării și mirenii de la 
înmormântare vorbeau cu glas tare că Părintele a murit în 
cazne groaznice la care fusese supus de Securitate, pentru că 
prezisese lui Ceaușescu sfârșitul” (mărturii consemnate de 
Valentin Iacob în „Formula As”). 


Găselniţa cu așa -zisa „moarte naturală” a fost difuzată și 
prin revista „Rost” din București, an II, nr. 20/2004, într-un 
articol semnat de cercetătorul Adrian Nicolae Petcu (care a 
mai răspândit-o cu diferite ocazii și nu numai în ţară), după ce 
apăruse povestită de Teofil Părăian într-o anexă a unui volum 
de compilaţie apărut la Editura Teognost în 2002. Cu 
diferenţa că în volumul scos de editura clujană, moartea nu 
mai e pusă pe seama infarctului din februarie 1988 si a 
paraliziei la piciorul stâng, adică a unor suferinţe cardio- 
vasculare, cum lasă de presupus notele Securităţii din Sinaia : 
„A avut ceva la rinichi” preciza „înlocuitorul” Părăian într-o 
înregistrare din 2001 făcută la Mănăstirea „Sub Piatră” si 
cuprinsă în volumul Editurii Teognost. 


După alte opinii vehiculate în 2001 de călugărul cel orb, 
Părintele Arsenie Boca ar fi stat „nouă luni la Canal” și ar fi 
avut multe „nereușite” (p.200) în poveţele date celor care îi 
cereau sfatul (Teofil Părăian, p. 200, p.201 și p.205, în compilaţia lui 
Ioan I. Gînscă, O sinteză a gândirii Părintelui Arsenie Boca în 800 de 
capete, Editura Teognost, Cluj, 2002). Pe 22 august 2001 „oficialul” 
Părăian avansase si niște acuzaţii pe cât de grave, pe atât de 

lipsite de fundament spre a nega smerenia Părintelui Arsenie 
Boca la înmormântarea căruia „plutea în jurul lui ca o 
mireasmă de mir” (Pe urmele unui sfânt, p.8). Arhim. Teofil 
Părăian și-a mai amintit în august 2001 cum Părintele Arsenie 
Boca i-a spus la una din cele două vizite făcute de el la 
Drăgănescu că se bucură de orice critică, dar nu și de criticile 
nedrepte. Probabil că monahul Teofil Părăian obișnuia (chiar 
pe când trăia marele duhovnic Arsenie Boca) să critice un om 
„foarte smerit” (pr. Crăciun Oprea în vol. : Părintele Arsenie Boca. 
Sfântul Ardealului, Ed. Agnos, Sibiu, 2012, p. 58) având darul vederii 
în duh despre care „au dat mărturie o mulţime de credincioși 
și el nu poate fi pus la îndoială” (Arhim. Prof. Vasile Prescure) 
că ar fi fost mândru „căutând să facă pe omul care știe 
multe”. După Sfântul loan Casian, cel ce a voit să pricinuiască 
răul „va fi pedepsit”, chiar dacă cel drept „n-a suferit nici un 
rău... din cele ce i s-au pricinuit cu rea intenţie, „fiindcă cel 


drept le-a făcut să-i servească înaintării în sfințenie” (Sf. loan 
Casian, Convorbiri duhovnicești, trad. David Popescu, Editura Institutului 
Biblic si de Misiune a Bisericii Ortodoxe Române, Bucuresti, 2004, p. 
144). 


Părintele loan Peană spunea într-un interviu publicat de 
Sânziana Pop în revista ei de succes (vezi Radu 
Mareș, Despre succes, cu afecțiune colegială, în rev. 
„Acolada”, satu Mare, anul V, nr. 10/ 2011, pp.12-13) că bine 
ar fi dacă ar da Domnul ca „iubirea pe care Părintele 
Arsenie o revarsă peste întreaga ţară să fie răsplătită 
printr-o hotărâre sinodală. Ori va fi, ori nu va fi 
canonizat, Părintele Arsenie Boca este un sfânt” (vezi pr. 
I. Peană în rev. „Formula As”). Un frate Daniel înclinat spre 
sofistică se întreba în coada unei petiții de canonizare a 
Părintelui Arsenie Boca: „Oare sfinţii se fac după părerile 
oamenilor? Sfinţii se aleg prin votul nostru?” (22 mai 2008); 
„De ce trebuie să ne luptăm noi pentru a canoniza pe cineva? 
Dumnezeu nu e în stare să convingă? E cumva neputincios?” 
(Daniel, 2 mai 2008). Sofistica fratelui Daniel, care a semnat 
petiția de sanctificare doar ca să intre la discuţii, diferă 
substanţial de observaţia înţeleaptă a unei măicuţe din 
pangarul Mănăstirii Hurezi căreia îi povestisem cum mi s-a 
arătat în 2012 Sfântul Părinte la Cheia (vezi Isabelei Vasiliu- 
Scraba, De vorbă cu Părintele Arsenie Boca în Pangarul 
Mănăstirii Cheia, on- 
line https://isabelavs2.wordpress.com/parintele-arsenie-boca/i 
sabelavs-arseniebocapangar/ ): „Oare Sfinţii Brâncoveni n-au 


fost sfinţi și înainte de canonizare?” (3 iulie 2014). Intr-un 
eseu din 1943 despre etnicitate și creștinismul ortodox 
românesc, teologul Nichifor Crainic scria că „un Constantin 
Brâncoveanu, decapitat împreună cu mândrii săi coconi, dacă 
n-a fost încă sanctificat, e venerat cel puţin ca un martir 
naţional” (vezi Transfigurarea românismului în vol. Nichifor 

Crainic, Teologie și filosofie. Publicistică, 1922-1944, Craiova, 
2010, p. 203; despre „gândirismul” lui Crainic a vorbit Radu 
Gyr în 1969, vezi Isabela Vasiliu-Scraba, Radu Gyr despre 
falsificarea istoriei literare la „acrobatul” George Călinescu, 
URL https://isabelavs2.wordpress.com/articole/isabelavs- 


crainicgandirea/ ). 


Dintre amintirile sale gata oricând a ieși la lumină, 
mediatizatul călugăr orb de la Mănăstirea Sâmbăta a 
repovestit-o pe cea în care Părintele Arsenie Boca, vizitat de 
el la Schitul Maicilor, n-a dat semn că l-ar mai fi întâlnit 
vreodată. O altă întâmplare (din aceeași categorie) era din 
vremea Prislopului, când Părintele Arsenie Boca [scăpat cu viaţă 
după 14 luni de Canalul morţii „Dunăre- Marea Neagră”, unde „tortura 
prin muncă, nesomn, înfometare și bătaie a cunoscut forme de maximă 
bestialitate”, apud. I. Ianolide, Intoarcerea la Hristos, Ed. Bonifaciu, 2012, 


p. 326] îi expediase înapoi o scrisoare fără nici un răspuns, 
care i-a ajuns lui Părăian, spre deosebire de scrisoarea din 
anii cincizeci a Părintelui Cleopa către Părintele Arsenie 
confiscată de Securitate si pusă la dosar, sau de scrisoarea 
(oprită de Securitate) în care marea poetă Zorica Laţcu (fostă 
studentă a elenistului Stefan Bezdechi) îi povestea Părintelui 
Arsenie Boca despre primul ei an de călugărie la Mănăstirea 
Vladimirești. 


Arhimandritul cel orb venerat prin mediile universitare 
păstrase în memorie si anul 1949 când Arsenie Boca (ajuns 
stareţ la Prislop) venise într-o scurtă vizită la Sibiu și nu voise 
a sta de vorbă cu el. In mod ciudat, chiar și îmbrăţișarea 
prietenească din 1980 - când Părintele Arsenie „trecuse în 
taină” în postul Crăciunului (P.S. Irineu Duvlea, Episcop vicar al 
Episcopiei Ortodoxe Române din America, în op. cit., p.21) pe la 
Mânăstirea Brâncoveanu unde era „închis” ostracizatul 
Nicolae Mladin -, nevăzătorul a reţinut-o laolaltă cu amintirea 
refuzului Părintelui Arsenie de a scrie în Cartea de onoare 
(op. cit., p.47) a Mănăstirii Brâncoveanu, în care fusese îmbiat 
să se întoarcă doar „ca magazioner” (Părinele Arsenie Boca). 
Acesta era unicul post disponibil în comunism (pentru 
călugărul iconar la Drăgănescu) în mânăstirea căutată prin 
anii patruzeci de foarte mulţi pelerini atrași de faima 
predicilor ieromonahului Arsenie Boca, stareţ care de fapt 
rectitorise mânăstirea unde a locuit vreme de zece ani. 


Din amintirile călugărului orb căruia Părintele Arsenie îi 
spusese cu ani în urmă că „nu toţi cei din lume se prăpădesc, 
nici toți cei din mănăstire se mântuiesc” (ierom. Arsenie Boca, 
1942 citat de arhim. Părăian în anexele volumului compilat de I. Gânscă, 
Cluj, 2002, p.197) mai aflăm că a existat „la vechea stăreţie, 
lângă cancelarie” (așadar în 2001 nu mai era expus acolo) un 
„epitaf pictat de Părintele Arsenie, cu Adormirea Maicii 

Domnului” foarte admirat de profesorul universitar Bologa 


din Sibiu (T. Părăian în vol. Sfântul Ardealului, Ed. Agnos, Sibiu, 2012, 
p.50, înregistrare publicată și ca anexă în volumul din 2002 scos de 
editura clujană Teognost, dar și într-un volum de Convorbiri cu Arhim. T. 
Părăian tipărit în 2011 de Editura Andreiană din Sibiu). 


Prin aplicarea strategiei cripto-comuniste de promovare a 
„înlocuitorilor” - cea mai bătătoare la ochi fiind înlocuirea lui 
Mircea Eliade, „cel mai mare istoric al religiilor din secolul 
XX”, prin comunistul I.P. Culianu, fost profesor de română în 
Olanda (1976-1986) si de italiană în SUA (1988-1989), aflat pe 
punctul de a fi angajat ca profesor asociat de istoria religiilor 
(1990-1991) la Chicago în momentul împușcării în ceafă din 
21 mai 1991, „înlocuire” înlesnită în mediile academice 
românești prin minciuni legate de o inventată carieră 
universitară în domeniul istoriei religiilor a fostului asistent 
de română a lui Noomen devenit mai apoi profesor de italiană 
în SUA (vezi Isabela Vasiliu-Scraba, Micșorarea lui Eliade și gonflarea lui 


Culianu, în rev. „Iribuna”, Cluj-Napoca, nr. 266/ 2013, pp. 7-8 și nr. 267 / 
2013, pp. 5-6, sau http://www.isabelavs.go.ro/Articole/IsabelaVS- 


CulianuGonflat19.htm ) -, se pare că s-a găsit și pentru Părintele 
Arsenie Boca, „unul dintre cei mai mari teologi-duhovnici ai 
neamului românesc” un înlocuitor. Chiar în persoana lui Teofil 
Părăian (1929-2009). 


Fiindcă în vreme ce chilia Părintelui Arsenie Boca (1910- 28 
nov.1989) din stăreţia veche de la Sâmbăta e [permanent] „în 
lucru” (apud. Părintele Mihail de la Mânăstirea Brâncoveanu, iulie 2012) 
si nu poate fi vizitată, chilia călugărului nevăzător poartă o 
placă cu litere aurite și este oferită spre vizitare, cărțile și CD- 
urile lui Părăian bucurându-se de o nelimitată răspândire. In 
ianuarie 2012, pangarul de la Patriarhie dospea de productiile 
lui T. Părăian în timp ce nimic legat de numele Părintelui 
Arsenie Boca nu exista acolo, la fel ca în pangarul Mănăstirii 
Cernica si prin alte mănăstiri (de ex cea de la Lacul Sărat, 
Buzău, în 2016). În noiembrie 2014 pangarul Mânăstirii 
Căldărușani n-avea nimic de oferit din scrierile Părintelui 
Arsenie Boca. Dar încă și mai stranie apare lipsa de 
indicatoare rutiere care să conducă automobiliștii către 
Biserica de la Drăgănescu pictată de faimosul predicator (vezi 
Isabela Vasiliu-Scraba, Miracolul Bisericii de la Drăgănescu şi 
o profeție a Părintelui Arsenie 
Boca, https://isabelavs?2.wordpress.com/parintele-arsenie- 
boca/isabelavs-bisericadraganescul 1/ sau varianta 
primă http://www.romanianstudies.org/content/2011/03/mirac 
olul-bisericii-de-la-draganescu-si-o-profetie-a-parintelui- 
arsenie-boca/ în condiţiile în care alte biserici sînt indicate cu 
mare grijă pe tot cuprinsul ţării. 

La Sâmbăta de Sus, poza lui Teofil Părăian tronează chiar și 
la izvorul făcător de minuni numit „al Părintelui Arsenie 
Boca”. În 2012 era pusă la intrare, luminată de o candelă pe 
măsuţa din dreapta, în timp ce poza Sfântului Arsenie Boca 
era agăţată de stâlp în stânga, alături de alte mici reproduceri 
de icoane larg răspândite. În 2016 ambele poze fuseseră 
plasate în stânga, cu poza lui Părăian mai la vedere si însoţită 
(din 2015) de îndemnul „nu mă furaţi !” de ca si cum pelerinii 
veniţi la Izvorul Sfântului Arsenie Boca s-ar fi înghesuit, vezi 
Doamne, să fure poza „înlocuitorului”. E drept că în cazul 
acestui „înlocuitor” n-a trecut suficientă vreme spre a se vorbi 
de „paradigma Boca-Părăian”, cum vorbește în târgul Ieșilor 
decanul N. Gavriluţă de „paradigma Eliade-Culian”, sau la 
Unversitatea din București cum se vorbește de „modelul” 
Noica-Liicean' în timp ce prin librăriile bucureștene aproape 
că nu se mai difuzează (oct. 2014) nici o carte de filozofie 
scrisă de Noica sau de istoria religiilor scrisă de Mircea 
Eliade. Să nu scadă interesul (cultivat în mediile universitare 
post-decembriste) pentru „înlocuitori”. 


Supărat că Părintele Arsenie Boca nu a avut o părere bună 
despre el și nu l-a băgat în seamă după cum și-ar fi dorit, 
Teofil Părăian „nu i-a fost admirator” (T.P., 22 aug. 2001). 
Aceasta nu l-a împiedicat însă a prelua spre difuzare cât mai 
multe cuvinte duhovnicești ale Părintelui Arsenie Boca ceea 
ce a înlesnit mediatizarea laolaltă nu numai în filmuleţe video 
postate pe internet, dar și în poze manipulatoare unde sînt 
prezentate simultan fotografii ale orbului si ale Sfântului 
Arsenie Boca (vezi vol. Părintele Arsenie Boca. Sfântul Ardealului, pp. 
33-51 ). 


P.S. Daniil Partoșanul îl descrie pe Sfântul Părinte ca pe un 
om în prezenţa căruia „îl simţeai pe Hristos trăind și vorbind 
în Părintele Arsenie... este un lucru extraordinar, în viaţa 
noastră, în viaţa oamenilor, să întâlnim un sfânt” (ibidem, 
p.16). În cuvinte similare îl amintește și părintele Serafim 
Bădilă de la Mănăstirea Cășiel: „Faţa îi strălucea de nu te 
puteai uita la dânsul, așa îi radia fața de lumină. Era 
îndumnezeit...din câţi oameni am cunoscut, unul mai plin de 
Duh Sfânt nu am întâlnit...Eu îl consider unul dintre cei mai 
mari sfinţi care i-a dat România... multă nădejde a dat 
oamenilor Părintele Arsenie și în viaţă și prin cărţile care i-au 
rămas și prin îndrăzneala să se roage lui Dumnezeu pentru 
noi. Printre alţi mulţi sfinţi știuţi și neștiuţi, canonizaţi și 
necanonizaţi de Sinod, dar canonizaţi de Dumnezeu și de 
popor, este printre cei din frunte și Părintele Arsenie” (Alte 
mărturii despre Părintele Arsenie Boca, 2008, pp. 12-14). La 
Biserica din satul Drăgănescu în 1983 (când Părintele hărțuit 
de Securitate era în etate de 73 de ani) Bogdan Juncu îl 
percepe ca cel mai frumos om pe care l-a văzut în viaţă, „cu o 

frumuseţe în adâncul lui care emana în afara lui și se 
completa cu frumuseţea chipului său și a structurii lui de om. 
Era ceva, pentru mine, om de lume, era peste așteptările mele 
de a vedea, de a întâlni. Extraordinar de frumos ! Și avea 
niște ochi Sfântul Părinte... Distanţa dinte mine și Sfântul era 
de o jumătate de metru, deci l-am văzut foarte bine. Si...nu 
mă mai săturam privindu-i ochii, care...dacă-i vezi o dată, nu-i 
mai poţi uita niciodată” (ing. Bogdan Juncu, în vol. Părintele Arsenie 
Boca. Sfântul Ardealului, p. 112). 


După o mărturie a arhim. Paisie Tinca (n.1931) de la 
Sâmbăta de Sus, Părintele Arsenie Boca (pe când era stareţ la 
Mânăstirea Brâncoveanu) a curăţat izvorul făcător de minuni 
„care era plin de frunze și murdar” (vezi vol. : Fost-am om trimis 
de Dumnezeu, Sibiu, Ed. Agnos, 2012, p.155), și a făcut din acel 
izvor aflat la cca 2 km de mănăstire locul unde obișnuia să se 
roage izolat de mulțimea de oameni care veneau la Mânăstire, 
apa devenind „sfinţită de rugăciunile Părintelui Arsenie” 

(vezi Mărturii din Țara Făgarașului..., Ed. Agaton, Făgăraș, 2004, p. 74 ). 


Si în această privinţă părerea nevăzătorului Părăian (ajuns 
călugăr la Sâmbăta de Sus după mutarea la Prislop a 
Părintelui Arsenie Boca) diferă substanţial. Fostul stareţ 
Arsenie Boca doar ar fi văzut izvorul semnalat de un frate de 
la mănăstire : „s-a dus Părintele la izvor și a văzut că e apă 
bună. Ani și ani izvorul acesta a rămas așa, fără să se 
îngrijească cineva să facă acolo niște bănci și o masă. Acestea 
le-a făcut Părintele Efrem. Nu el personal, ci a angajat niște 
oameni” (T. Părăian în vol. : 1. Gînscă, O sinteză a gândirii Părintelui 
Arsenie Boca în 800 de capete, Cluj, 2002, p. 210). 


Într-o conversaţie cu Mitropolitul Antonie Plămădeală, 
Teofil Părăian și-a amintit scene din copilăria proprie când 
bunica-i zicea „hingher (/„horeriu”) și mișel”, un vecin fiind de 
părere că „nu-i botezat bine” : „pe ăsta să-l duci la popă, să-i 
mai citească ceva, că nu i-a zis toate” (vezi Teofil Părăian în 
vol. Părintele Arsenie Boca. Sfântul Ardealului, Ed. Agnos, Sibiu, 2012, 


p.40). La Mănăstirea „Sub Piatră” mediatizatul nevăzător a 
mai povestit că Părintele Arsenie Boca (prevăzându-i probabil 
viitoarea postură de „înlocuitor”) îl întrebase în 1942 dacă i-a 


venit vreodată în minte să omoare un om. 


Despre săvârșirea din viaţă a Părintelui Arsenie Boca, Teofil 
Părăian spusese că a fost o moarte naturală (din cauza 
rinichilor) și că în general „la 79 de ani, nu se mai pune 
problema din ce pricină ai murit. Mori, că moare lumea la 79 
de ani si mai devreme” (Părăian citat de I. Gînscă în rev. 
„Discobolul”, Anul XIII, Nr. 154-155-156, oct.-nov.-dec. 2010, p.274). 
Dacă nevăzătorul s-ar fi dus la înmormântarea Părintelui 
Arsenie Boca, probabil ar fi auzit ce spunea lumea despre 

uciderea pe care însuși Sfântul Arsenie o prevăzuse: „eu am 
să mor martir”, zisese limpede. 


Parohul Bisericii din satul Drăgănescu (întemnițat și el de 
organele de represiune fără nici o vină în 1952 si dus la 
Coloniile Galeș, Valea Neagră, Onești, Borzești și la Canalul 
Morţii) nu s-a temut pe 4 decembrie 1989, să spună că 
Părintele Arsenie Boca „a murit martir” (vezi Mărturii din Țara 
Făgărașului despre Arsenie Boca, Ed. Agaton, Făgăraș, 2004, p.116; unul 


dintre bătăușii care i-au cauzat moartea martirică se pare că a avut 
remușcări, după spusele unei nepoate de-a securistului trimis să-l 


schingiuiască în noiembrie 1989). Alături de călugărul Pantelimon 
Munteanu (de la M-rea Ghighiu, ieromonah căruia noua 
stareță îi interzisese în 2008 să sjujească și chiar să intre în 
altar, și care mai apoi avea să fie mutat „disciplinar” la M-rea 
Turnu într-o construcţie lipsită de fundaţie) și de stareţa 
Mănăstirii Bic, sau de preotul Petre Vamvulescu, preotul 
paroh de la Drăgănescu a fost unul dintre cei care au avut 
curajul să vorbească despre schingiuirea la 79 de ani a 
Părintelui Arsenie, pe care securiștii bătăuși l-au lăsat apoi să 
moară la Sinaia amenințându-le pe maicile de acolo să nu 


spună nimic dacă vor să nu-i urmeze (vezi și volumul de mărturii 
editat de Romeo Petrașciuc sub titlul Părintele Arsenie Boca: „Fost-am om 
trimis de Dumnezeu ”, Sibiu, Editura Agnos, 

2012, https://fr.scribd.com/doc/123632180/2012-PARINTELE-ARSENIE- 
BOCA-FOST-AM-OM-TRIMIS-DE-DUMNEZEU , precum și în volumul 
preotului P. Vamvulescu, Minunile lui Arsenie Boca, Ed. Artemis, 
București, 2014, p. 51). 


În dosarul de urmărire, pe una din foi era consemnat că 
Părintele Arsenie Boca ar fi suferit din februarie 1988 de 
„paralizie facială si la piciorul stâng” (vezi nota scrisă la Sinaia de 
Cocârlea), paralizie care l-ar fi țintuit la pat, dar care nu l-a 
împiedicat să ajungă iarna la Prislop în 1988 si primăvara la 
Drăgănescu în 1989. 


De pictura celei ce urma să devină faimoasa biserică din 
satul Drăgănescu (vezi albumul : Părintele Arsenie 
Boca, Biserica de la Drăgănescu - „Capela Sixtină” a 
Ortodoxiei Românești, ediţie îngrijită de Episcop dr. Daniil 
Stoenescu, Deva, 2005), Părintele Arsenie Boca s-a ocupat 
între 1968 și 1988, perioadă încrustată în lemnul troiţei din 
curtea Bisericii. Se pare că securiștii n-au fost suficient de 
prudenţi ca să pună informaţiile lor de la dosar în acord cu 
realitatea bine cunoscută în satul unde Sfântul Arsenie Boca a 
pictat vreme de douăzeci de ani. „Duhurile întunericului 
stăpânesc acum pe oameni, dar nu vă temeţi, Hristos e 
aproape, cercetează lumea” a spus ieromonahul Gherasim 
Iscu, unul dintre sfinţii care și-au dat duhul după gratiile 
închisorii comuniste de la Târgu-Ocna (vezi loan 
Ianolide, Intoarcerea la Hristos, Ed. Bonifaciu, 2012). 

Cu un temei numai de el știut, Florian Bichir, membru 
C.N.S.A.S, prezintă inversat date despre Părintele Arsenie 
Boca furnizate Securităţii pe 4 iunie 1989 (când 
„nedeplasabilul” Părinte Arsenie Boca se deplasase la 
Comarnic, la domiciliul informatorului „Tâmplaru”), pentru ca 
apoi să insereze o notă din 10 aprilie 1989 (evident contrafăcută 
de maiorul Cocârlea de la Sinaia, poate chiar cu cele mai bune intenţii) 
din care rezultă imposibilitatea de deplasare a Părintelui care 
ar fi suferit de o paralizie la piciorul stâng. Dacă pe 10 aprilie 
1989 Părintele era așa de bolnav cum apare descris în dosarul 
de Securitate (cu „paralizie facială si la piciorul stâng” din februarie 
1988, apud. maior Cocârlea), cum de i-a trecut paralizia atât de 
brusc încât în aceiași lună Părinte Arsenie Boca a ajuns la 
Drăgănescu pe 30 aprilie 1989 (în Duminica Paștelui, cînd a 
fost pălmuit de Elena Ceaușescu pentru că nu s-a arătat de 
acord cu dărâmarea bisericii pictată de el, vezi Isabela 
Vasiliu-Scraba, Miracolul Bisericii de la Drăgănescu și o 
profeție a Părintelui Arsenie 


Boca URL. https://isabelavs?.wordpress.com/parintele-arsenie- 


boca/isabelavs-bisericadraganescul11/ ). 


Prezenţa Părintelui Arsenie Boca la Biserica din Drăgănescu 
în mai 1989 este confirmată de spusele unui vizitator al său 
din acea perioadă, Părintele Dumitru de la Mănăstirea Sf.Ilie 
din Albac (vezi Mărturii din țara Făgărașului despre Părintele Arsenie 
Boca, Ed. Agaton, Făgăraș, 2004, p.34). Înainte de a se duce de 
Sfânta Sărbătoare a Paștilor la Drăgănescu, „paralizatul” 
Părinte Arsenie Boca făcuse între 18 si 25 mai 1989 drumul 
de la Sinaia la Comarnic spre a-i desena tâmplarului 
Gheorghe Vâlcea modelele sculpturii comandate de el pentru 
așezământul monahal pe care-l ctitorise la Sinaia. 


Părintele Nicodim de la M-rea Prislop îi arătase preotului 
Crăciun Oprea din Cinciș în vara anului 1989 crucea pentru 
mormântul Părintelui Arsenie pe care acesta comandase a se 
încrusta 1910-1989. Văzându-l în putere, tâmplarul care a 
executat lucrarea s-a mirat când Părintele a precizat : „1989, 
nici o secundă din 1990 !” . Mărturia despre „crucea de lemn 
pe care Părintele pusese să i se cioplească data morții cu șase 
luni înainte de a muri” este trecută într-un volum din 
2012 (Părintele Arsenie Boca, Sfântul Ardealului, Ed. Agnos, Sibiu, 2012, 
p. 58). 


Maica Zamfira, căruia ieromonahul Arsenie Boca i-a fost 
„părinte duhovnicesc” (Sofian Boghiu) scrisese că Părintele 
Arsenie „avea darul rugăciunii, își vedea propriul viitor, 
suferinţele și arestarea, dar nu se tulbura prea tare”. Stia că 
va muri martir și că moartea i se va trage de la o femeie 
(academiciana cu liceul pe puncte, Elena Ceaușescu), prevăzând că „în 
vreme ce Nicolae Ceaușescu va pleca din ţară, va pierde, la 

scurtă vreme, conducerea ei, că soţii Ceaușescu vor fi uciși la 
câteva săptămâni după ce va fi el însuși omorât”. Fiind 
convins că „rugăciunile și mijlocirile sfinţilor sînt ascultate și 
bineprimite de Dumnezeu”, arhimandritul Sofian Boghiu (unul 
dintre cei 17 nevinovaţii arestaţi în 1958 în așa-zisa organizaţie contra- 
revoluţionară a „Rugului aprins”) accentuase „bunătatea inimii si 
sfințenia vieţii Părintelui Arsenie Boca”, scos fără nici un 
motiv din preoţie în 1959. 


„Reţinut” si interogat de Securitate trebuie să mai fi fost 
Părintele Arsenie Boca si când urma să fie sfinţită (de ziua 
Sfintei Parascheva) frumoasa biserică din Bogata Olteană 
(unde fresca interioară fusese pictată de el în vreo șapte veri, 
începând din 1961). Atunci, în 1967, preotul Spiridon Cândea 
(parohul bisericii) a fost arestat, după cum aflăm din acea 
selecţie a Dosarului de Securitate al lui Emil Cioran tipărită la 
Iași în 2010 (vezi la p. 242 declaraţia lui Aurel Cioran despre 
pr. Spiridon Cândea, vizitat în anii 1966-1967, declaraţie 
smulsă de Securitate exact la vremea când exilaţii Emil 
Cioran și Mircea Eliade erau insistent învitaţi în România, 
minciunile oficiale ocultând prigoana religioasă și 
rearestarea preoţilor, de ex. Spiridon Cândea și loan Iovan; 
ultimul fiind în 1966 din nou judecat si condamnat la doi ani 
după ce mai fusese arestat din 29 martie 1955 până în 1964 
ca duhovnic al Mânăstirii Vladimirești, prima mănăstire 
desființată de comuniști). 


Ca să nu se adune lumea care îl venera ca pe un sfânt, 
Părintele Arsenie Boca a fost oprit în 2 octombrie 1983 să 
vină la sfinţiirea Bisericii din Drăgănescu, de pictarea căreia 
s-a apucat după ce Securitatea s-a îndeletnicit cu distrugerea 
cu lovituri de ciocan a picturii interioare de la Biserica Bogata 
Olteană sub pretextul că în zidurile bisericii ar fi fost ascunse 
scrieri ilegale. 


De-a lungul a patruzecisicinci de ani petrecuţi într-un regim 
de teroare polițienească în care ateismul era obligatoriu, 
Părintele Arsenie Boca n-a lipsit nici o secundă din „vizorul” 
tartorilor responsabili cu întemniţările, înfricoșarea populaţiei 
pașnice și cu manipularea conștiinţelor prin licee, universităţi 
și pe căile mass-mediei. După un sfert de veac de la căderea 
comunismului, în vreme ce minunile martirizatului călugăr 
iconar Arsenie Boca umplu din ce în ce mai multe volume de 
mărturii, ateismul reîncepe a fi propagat pe unde radio și prin 
instituţii de învățământ și de cercetare. Despre comunism și 
înlăturarea acestuia prin „răzmelița sinucigașă din decembrie 
1989” (apud. Mircea Sandu Ciobanu, vezi Isabela Vasiliu- 
Scraba, Poet la vremea lui Ahab. Poezii incifrate de Mircea 
[Sandu] Ciobanu și salvatoarea neînțelegere a criticului 
Marian Popa, on- 

line https://isabelavs2..wordpress.com/articole/isabelavs- 
ciobanul Omirceapoezii/ ), părintele duhovnic Paisie Olteanu 
spusese că doar capul balaurului [comunist] a fost tăiat, 
fiindcă „veninul a rămas răspândit în lume prin coada 
balaurului”. În octombrie 2014 mi-a fost dat să aud (cu totul 
întâmplător) reclama pe care și-o face postul de radio ProFM. 
Difuzată obsesional (ca orice reclamă), spre a fi cât mai bine 
reținută de cei mici cărora li se adresează, reclama ProFM 
prezintă un școlar care glumește aidoma unui cripto-comunist 
bătrân, susţinând că i-ar place ora de religie pentru că „îl 
adoarme”. 


Nici stufosul reportaj al „pelerinului” de la micul Institut de 
Istoria Religiilor (găzduit în două încăperi arareori locuite ale 
Casei Academiei, o sală mai la vedere înscripţionată 
„Culianu”, și alta „Eliade” în care fondul „Mircea Eliade” a 
fost scormonit spre a se fructifica din el prezenţa lui Culianu 
chiar și cu modestele lui compuneri literare de tinereţe 
precum romanul Râul Selenei) nu se depărtează de ateismul 
propagat odinioară prin Academia Ștefan Gheorghiu (condusă 
de Leonte Răutu, tatăl directoarei Colegiului Noua Europa, 
Anca (/Răutu) Oroveanu care i-a oferit lui Mirel Bănică 
bursele de studiu în străinătate). Nicăieri în cele 450 de 
pagini ale cărţii sale despre pelerinajele religioase nu și-ar 
găsi locul spusa Părintelui Arsenie Boca după care oamenii nu 
sînt „născuţi de timp ci de veșnicie. Așa se face că avem într-o 
fărâmă de ţărână și celălalt tărâm. Deși trăim o vreme 
îmbrăcaţi de lumea aceasta, totuși ni se întâmplă clipe când 
fratele vis și sora moarte ne dă târcoale și ne despică făptura 
în două” (Sfântul Arsenie Boca). 


Esenţa ateistă a jurnalului de pelerin apărut la Polirom în 
2014 a ieșit involuntar la iveală pe 30 mai 2014 la Bookfest 
chiar prin simpla prezentare „cu sintagmele lui Marx” (vezi 
Blogul lui Donkeypapuas) a cărții Nevoia de miracol. 
Fenomenul pelerinajelor în România contemporană (lași, 
Polirom, 2014) de către Andrei Oișteanu, nepotul stalinistului 
Leonte Răutu. Lucrul s-a datorat probabil și faptului că 
sociologia religiilor practicată de autor (în Wikipedia.ro el 
apare ca „sociolog al religiilor”) șchiopătă la partea 
„teoretică”, unde nu depășește nivelul broșurilor de 
popularizare. E drept că nici focalizarea curiozităţii de 
„pelerin religios” a salariatului Mirel Bănică nu a săltat vreme 
de patru ani deasupra prafului drumului pe care înainta coada 
de pelerini. În drumul său către Mănăstirea Prislop 
reprezentantul mărunţelului Institut (condus interimar de A. 
Pleșu) s-a arătat mai fascinat de persoanele supraponderale 
întâlnite la coadă decât de ceea ce singur scrie că ar fi o 
„tradiţie mitizată, imperfect cunoscută”. Cu prejudecata 
„clarităţii și obiectivităţii” studierii științifice a faptului 

religios, specialistul în biserica ortodoxă a Institutului înfiinţat 
în 2008 (vezi nota a 5-a din Isabela Vasiliu-Scraba, Un fals 
filosof al religiilor -Andrei Pleșu- despre unul autentic: 
Mircea Eliade , URL http://isabelavs.go.ro/Articole/IsabelaVS- 
PlesuEliade10.htm ) explică „nevoia de miracol” prin cauze 
sociale precum dependenţa de TV și dorinţa de „socializare” a 
pelerinilor cu pensii minuscule, săraci și singuri în garsoniere 
„de la etajul zece” (Mirel Bănică). Deplângând „lipsa în 
România a sociologiei religiilor” pelerinul în interes de 
serviciu dă de înţeles că sociologia religiilor s-ar îndeletnici 
cu „tipurile mentale de fundamentalism”, după exemplul 
directorului său preocupat în comunism de tipurile „mentale” 
ale recitatorilor lui Eminescu la Cântarea României. M. 
Bănică descrie tipologia unor pelerini la mormântul Părintelui 
Arsenie Boca în felul următor: pelerinii grăsuni „nu iubesc 
mersul pe jos”, deși omul ar fi „natural dotat pentru migraţie” 
(M.B). Auto-convins că în pelerinaje contează 
„Ffundamentalismul”, salariatul fostului șef al tineretului 
comunist din Institutul de Istoria Artei (vezi amintirile unui 
fost coleg de facultate în Scrisoarea lui Bata 

Marianov http://www.romanianstudies.org/content/2013/02/m 
area-pacaleala-scrisoarea-lui-bata-marianov-catre-sorin- 
iliesiu/ ) militează cot la cot cu directorul său Andrei Pleșu 
împotriva predării religiei în școli. În opinia lui Mirel Bănică 
„radicalizarea cu nuanţe fundamentalist militante” ar fi adusă 
cu sine de „valența de cod simbolic a sacrului” (vezi Mirel 
Bănică, Pelerinul de autocar și viitorul ortodoxiei, în Revista 
„22”, ediţia scrisă a revistei apărută în 14 dec. 2010 ; articolul 
ne pare ilustrativ pentru nivelul tratării și pentru orizontul 
ideatic al autorului preocupat - pe linie de serviciu - de 
pelerinajele din România. Volumul său din 2014 

intitulat Nevoia de miracol a fost recomandat studenţilor de la 
Universitatea ieșeană pe 13 oct. 2014, cu o zi înaintea 
pelerinajului la Sfânta Parascheva de însuși decanul N. 
Gavriluţă). 


Hărţuit încontinuu de securitatea regimului totalitar ateist, 
întâi la Mănăstirea Sâmbăta de Sus, apoi la Mânăstirea 
Prislop, la Biserica Elefterie cel Nou - unde l-a pictat în bolta 
altarului pe pruncul lisus în haine de pușcăriaș și la Schitul 
Maicilor, două decenii la Biserica din Drăgănescu si în final la 
așezământul monahal de la Sinaia, Părintele Arsenie Boca a 
fost omorât de securiștii care l-au bătut mai bestial decât 
obișnuiau ei să-l bată pe Părintele Bejan căruia abia în 
decembrie 1989 i-au spus că „e liber” si nu se vor mai atinge 
de el (vezi pr. Dimitrie Bejan, Vifornița cea mare, în care amintește și de 
întemnițarea Parintelui Arsenie Boca la Ocnele Mari și la Canal; Mirel 
Bănică a scris despre „fabricarea” Sfântului Arsenie Boca în Revista „22” 


din 14.12.2010 și s-a gândit să „condenseze” la durata „unui an de zile la 
Canal și la Ocnele Mari” toate arestările abuzive ale Părintelui Arsenie 

Boca). Falsificările menite să-i scoată bazma curată pe cei care 
au ordonat în noiembrie 1989 schingiuirea Părintelui Arsenie 
Boca le-am regăsit si în numărul omagial „Arsenie Boca” scos 
în 2004 de revista „Rost” a lui Claudiu Târziu, într-un articol 
(al unui cercetător nespus de credul) în care documentele 
securiste erau prezentate ca revelând adevărul adevărat. 


În urma schingiuirii de la 79 de ani, Părintele văzător cu 
duhul s-a săvârșit pe 28 noiembrie 1989, de ziua Cuviosului 
Mucenic Ştefan cel Nou, “a cărei mucenicie tocmai o pictase 
pe absida altarului din Biserica Drăgănescu”(pr. Petre 
Vamvulescu). Deşi sfinţilor li se povesteşte pătimirea pentru 
care au primit cunună de martiri, Î.P.S Laurenţiu Streza 
(Mitropolitul Ardealului si mai marele Comisiei de Canonizare) spunea 
în 2010 la Centenarul Părintelui Arsenie Boca organizat la 
Mânăstirea Brâncoveanu de la Sâmbăta de Sus că: “despre 
sfinţi, despre o personalitate [ca a Părintelui Arsenie Boca] nu 
ne interesează câte ore, de ce şi unde a fost închis”. 


Desigur, pe 25 septembrie 2010 părerea sa era menită să- 
mi taie mie avântul de a vorbi despre pătimirile de o viaţă ale 
Sfântului Ardealului pe care făgărăşenii îl pictează în biserici 
alături de sfinţii canonizaţi. In scurta mea interventie de la 
Centenarul Părintelui Arsenie Boca (29 sept. 1910 - 28 nov. 
1989) din Aula Academiei de cultură şi religie din cadrul 
Mânăstirii Brâncoveanu de la Sâmbăta de Sus am atras 
atenţia asupra modului cum în prefața albumului Biserica de 
la Drăgănescu (Deva, 2005, p. 11-13), îngrijitorul volumului a 
trecut o declaraţie de anchetă poliţienească 
drept Autobiografie a Părintelui Arsenie, fără specificarea 
provenienţei, așa cum s-ar fi cuvenit (vezi 


înregistrarea http://www.youtube.com/watch? 
v=ZiOEOBC1HIY&list= UUgen_JXm6-ZMTeCidkHY0hQ ). Declaraţia 
fusese dată după arestarea ieromonahului Arsenie Boca pe 
când se afla la Mânăstirea Bistriţa (din Vâlcea) unde fusese 
invitat să ţină prelegeri. Textul Autobiografiei este postat și 
pe Wikipedia.ro, unde încercasem fără succes (fiind blocată de 
wikipedistul „Alexandru Tendler”= MyComp) să-i trec 

proveniența (vezi Isabela Vasiliu-Scraba, Wikipedia.ro citită printre 
rânduri, on-line 

la http://www.agero-stuttgart.de/REVISTA-AGERO/CULTURA/Wikipedia-ro 
%20citita%20Oprintre%20randuri%20de%20IVS.htm ). 


Eliberarea ieromonahului Arsenie Boca s-a datorat în vara 
anului 1945 Patriarhului Nicodim Munteanu (decedat în condiţii 
suspecte la începutul anului 1948), care a condiţionat prezenţa 
preotului Burducea (Ministru al Cultelor) în Sinodul din 31 
iulie 1945 de eliberarea preoţilor arestaţi. Din păcate la 
Centenarul sărbătorit la Sâmbăta de Sus nu am reuşit să duc 
ideea până la capăt fiindcă am fost întreruptă cu fraza: 

“despre sfinţi, despre o personalitate [ca a Părintelui Arsenie 
Boca] nu ne interesează câte ore, de ce şi unde a fost închis” 
(Î.P.S Laurenţiu Streza). La Centenar, neputând vorbi despre 
„Treţinerile”, adică arestările preventive ale „ctitorului de 
frunte al Filocaliei românești” și nici despre perioadele de 
încarcerare, n-am ajuns nici la pătimirea finală din care i s-a 
tras Părintelui Arsenie Boca moartea martirică din 28 
noiembrie 1989 (vezi Isabela Vasiliu-Scraba, Din culisele traducerii 
Filocaliei, în rev. „Acolada”, Satu Mare, Anul VIII, Nr. 7-8 (80-81), iulie- 
august 2014, p. 15, care se poate citi si la 

URL http://www.isabelavs.go.ro/Articole/IsabelaVS-TraduFilocalia5.htm ; 
unii cercetători prezintă arestările cumulat, de genul: „a fost în total 
închis cam doi ani”, cum - pe 3 noiembrie 2014-, apărea pe site-ul datând 
din 2011 www.fericiticeiprigoniti.net/arsenie-boca/ în articolul lui A. N. 
Petcu preluat din rev. „Rost”). 


In cele cinci volume de mărturii din Ţara Făgăraşului (Ed. 
Agaton, Făgăraş, 2004, 2005 şi 2008, 2011, 2014), editorul inserează 
povestea schingiuirii de către Securitate a “călugărului 
iconar” Arsenie Boca la 79 de ani, cu precizarea că despre 
moartea sa martirică vorbeau pe şoptite toţi cei veniţi în 4 
decembrie 1989 să-l conducă la M-rea Prislop pe ultimul 
drum. Relatarea despre bătaia securistă în urma căreia a 
murit la Sinaia Sfântul Părinte Arsenie este citată din primul 
volumul de Mărturii din Tara Făgărașului..., de scriitorul Dan 
Lucinescu în cartea sa (binecuvântată de Bartolomeu Anania, 
Mitropolitul Clujului): „Părintele Horia, care locuia la mică 
distanţă de părintele Arsenie, știa de întâlnirea pe care o 
avusese, cu înalte personalităţi, cu puţin înainte de a fi 
omorât. La întoarcerea de la acea întrevedere, mașina în care 
se afla a fost somată să oprească de către doi securiști (...) 
care l-au dat jos bruscându-l și băgându-l în altă mașină... Un 
caz similar s-a petrecut în Polonia unde părintele Popeiușco a 
fost ucis de doi ofițeri de securitate cu puţin timp înaintea 
căderii comunismului” (Dan Lucinescu, Părintele Arsenie Boca, un 
sfânt al zilelor noastre, Ed. Siaj, București, 2009, pp. 112-113). 


Povestea morții martirice a părintelui Arsenie Boca (publicată 
de mine în anul centenarului nașterii Părintelui Arsenie Boca, în octombrie 
2010 în revista „Argeș” din Pitești, unde am redat inregistrarea Părintelui 
Pantelimon Munteanu din 2007) poate fi citită și într-un volum al 
preotului Petre Vamvulescu: „El nu a murit numai din cauză 
că a fost iradiat... A fost dus în pădurea de brazi de la Sinaia 
şi răstignit. I-au înfricoşat şi pe cei ce au aflat, ca să nu spună 
adevărul, şi s-a lăţit minciuna aceasta, că Părintele Arsenie a 
murit nu muceniceşte, ci de boală” (pr. Petru Vamvulescu, Viata lui 
Arsenie Boca - Fapte inedite, Ed. Artemis, București, 2014). 


lată fragmentul (cenzurat în volumele despre Părintele 
Arsenie Boca) din mărturia călugărul Pantelimon Munteanu 
(n. 10 nov. 1920) care a fost la Sinaia când a agonizat și a 

murit Părintele ieromonah Arsenie Boca, prorocul care a 
prevăzut că după moartea sa “ţara va lua foc” [duhovnicesc] 
de la Prislop: 


“ În 1989 părintele Arsenie spunea celor apropiaţi: 'nu mă mai 
vedeţi în curând că aştia mă termină!. În ultimii ani celor de la 
conducere le era foarte teamă de părintele Arsenie. Era ţinut în 
satul Drăgănescu iar intrările în sat erau păzite zi şi noapte de 
Securitate (..). Ultimele momente şi le-a petrecut la Sinaia. 
Trebuie neapărat să scrieţi asta. Am fost la el împreună cu 
parintele Dometie care a fost ţinut acolo mai mult de o săptămână. 
Si nu i-au dat voie să vorbească cu el. Maica de acolo ne spunea că 
e la Drăgănescu. Părintele Arsenie avea însă un căţel mic, flocos, 
negru. Unde era părintele, acolo era şi cățelul. Când am văzut 
cățelul, mi-am dat seama că este acolo. In cele din urmă ni s-a spus 
că este bolnav şi că nu poate vedea pe nimeni. I se poate trimite 
doar un pomelnic sau o scrisoare... După trei zile ni s-a spuscăa 
murit părintele. L-au adus şi era aşa cum era: TORTURAT şi 
CHINUIT. Se vedea la degete şi la faţă faptul că a fost torturat. Eu 
am fost la înmormântare şi am văzut: unghiile de la două degete îi 
erau pur şi simplu smulse...Toate acestea s-au petrecut pentru că a 
prezis căderea şi moartea lui Ceauşescu. Nu mi-e frică să spun 
adevărul, chiar dacă unii mai vor să ascundă acest lucru. Puteţi fi şi 
un om trimis de cei care l-au torturat şi acum vor cu orice preţ să 
ascundă adevărul. Eu spun adevărul pe faţă, pentru că mulţi îl ştiu, 
dar nu îl spun” (Părintele Pantelimon Munteanu, M-rea Ghighiu, 2007). 


Transcrierea spuselor părintelui Pantelimon Munteanu 
figurează ca interviu luat la M-rea Ghighiu în toamna anului 
2007 de Claudiu Târziu, directorul Revistei „Rost”. Numai că 
spusele dinspre sfârşitul interviului pe care le-am citat mai 
sus au dispărut ca prin miracol. Noroc că le citasem în 
articolul meu Moartea martirică a Părintelui Arsenie Boca, un 
adevăr ascuns (publicat în rev. „Argeș”, Pitești, oct. 2010 și în rev. 
„Asachi”, Piatra Neamţ, Nr. 11 (247), dec. 2010, p.6 ). Difuzarea 
aceluiași text în mai multe reviste tipărite în ţară este o palidă 
încercare de a contracara cenzurarea mea „oficială” prin 
omiterea numelui meu în căutările online de cărți la 
Biblioteca Naţională, și de la alte biblioteci bucureștene, 
în Dicţionarul presei, în compilaţia scoasă de Editura 
Muzeului Literaturii Române și intitulată 
pompos Enciclopedia Identitătii Românesti). 


În final ar mai fi de remarcat ceva: când se îndrăzneşte a se 
ignora consemnul tăcerii asupra martirajului Părintelui 
Arsenie se invocă imediat „lipsa documentelor” (de 
Securitate ?) care să ateste schingiurea Părintelui de către 
securiști la 79 de ani, „subiectivitatea” martorilor care au 
îndrăznit să mai spună ceva, precum şi „lipsa de 
credibilitate” a mărturiei celor care au povestit ce au văzut cu 
ochii lor la înmormântarea Părintelui Arsenie Boca. 

Ca să-mi publice în octombrie 2010 acest articol despre 
pătimirea Sfântului Părinte o revista literară din Ardeal mi-a 
cerut “o documentaţie mai vastă” pentru că textul ar “conţine 
prea puţină documentaţie, mărturiile prezentate par 
subiective şi puţin credibile”. La astfel de observaţii oricine s- 
ar putea întreba: de ce o revistă de literatură la citirea 
textului meu scris în toamna anului 2010 și intitulat Moartea 
martirică a Părintelui Arsenie Boca, un adevăr ascuns la 
Centenarul sărbătorit la M-rea Brâncoveanu devine brusc 
preocupată de probleme juridice, precum credibilitatea 
martorilor, documentaţie care să ateste un fapt constatat 
după producerea sa, etc. In ce mă priveşte, răspunsul l-am 
aflat chiar în cuprinsul revistei „Discobolul” , la citirea 
următorului pasaj decupat de redacţie din lucrarea de licenţă 
a lui I. Gînscă tipărită la Teognost, Cluj, în 2002: “Se fac fel 
de fel de vorbe, aprecieri de către oameni necompetenţi, 
de către oameni care nu ştiu realitatea şi care vreau să 
îl pună pe Părintele în atenţia altora. Că a vorbit cu 
Ceauşescu, că i-a spus lui Ceauşescu că va muri, şi nu 
ştiu ce...Nu-i adevărat! Sunt nişte lucruri care nu s-au 
întâmplat şi pe care le inventează oamenii” (Teofil Părăian, 
rev. „Discobulul”, Alba Iulia, oct.-nov.-dec., 2010, p.274). 


Ca să fie repetată şi răsrepetată această variantă 
oficială, nimeni nu se îngrijorează de lipsa documentaţiei, 
sau de subiectivitatea ei. Si nici de lipsa de credibilitate a 
unei mărturii prezentate de acel nevăzător care acuzase pe 
nedrept de păcatul mândriei un om smerit. Chiar dacă este 
fără îndoială subiectivă, părerea extrem de mediatizată a 
arhimandritului Teofil Părăian este citată în mediile 
universitare ca singura părere obiectivă. 


Dacă apare cam stranie tăcerea „oficială” asupra morții 
martirice a Părintelui Arsenie Boca (probabil spre a nu se 
vorbi de comanda Securităţii care a decis „atenţionarea” prin 
bătaie a bătrânului preot Galeriu în vara anului 1989, 
maltratarea bestială a Parintelui Arsenie în noiembrie 1989, și 
schingiuirea teologului Tudor Popescu sau a scriitorului 
Ernest Bernea la 80 de ani), încă și mai ciudată este 
colportarea în tot felul de volume a unei biografii lacunare a 
Părintelui Arsenie Boca unde nu se suflă nici o vorbă de 
moartea sa martirică și se „rezumă” la cele două intervale mai 
lungi întemnițarea și anchetarea unui om care la viaţa lui a 
avut doar două „pete pe haina de nuntă”, dintre care o patăi 
se ștersese chiar înainte de pătimirea fără de vină prin 
temnițe comuniste. „Dreptul piere și nimeni nu ia aminte ; se 
duc oamenii cinstiţi și nimănui nu-i pasă că din pricina 
răutăţii a pierit cel drept” (Isaia 57.1, citat de arhimandrit 
prof. Vasile Presure). 

După lectura acestui articol, iată e-mailul pe care mi l-a 
trimis profesorul Stefan Stoenescu din America : „E 
cutremurător ce scrieţi [despre Moartea martirică a 
părintelui Arsenie Boca] si este pilduitoare 
abnegaţia și curajul cu care investigaţi pentru a 
respecta Adevărul integral, fără subterfugii și alte 
tertipuri reductive”. 


Si două comentarii: 


„Dumnezeu, prin rugăciunile bunului și iubitului 
nostru Sfânt Arsenie Boca, să vă ocrotească și să 
vă ajute să continuaţi a ne spune adevărul despre 
cel pe care cu inima, noi românii, îl simţim sfânt și 
rugător apropiat nouă („Liliana”, 29 decembrie 
2014). 


„„«„« Admir acurateţea cu care aţi pus cap la cap 
toate datele și informaţiile despre viaţa și 
pătimirea părintelui Arsenie Boca” (Genţiana 
Crăciun, 12 ianuarie 2015). 


Sursa: https://isabelavs2.wordpress.com/parintele- 


arsenie-boca/isabelavs-martiriul7-boca/ . 

